Työkalu henkilötietojen käsittelyopimuksen tekoon | Tietosuojamalli-akatemia\nTyökalu käsittelysopimuksen tekoon\nTutkimme erilaisia tapoja ja sopimuspohjia henkilötietojen käsittelyyn liittyen. Kokosimme kohta kohdalta etenevän vinkkilistan, jonka avulla ymmärrätte mitä pitää sopia ja voitte koota oman pakettinne.\nIntro: Sopimus henkilötietojen käsittelystä ja miksi sellainen tarvitaan?\nEU:n yleinen tietosuoja-asetus (GDPR) edellyttää, että henkilötietojen käsittelijän toimintaa suhteessa rekisterinpitäjään on määritettävä sopimuksella. Tässä sopimuksessa sovitaan mm. henkilötietojen käsittelyn tarkoituksesta ja luonteesta, yhteistyöstä tietosuojan kannalta tärkeissä asioissa (mm. tietoturvaloukkausten informointi ja rekisteröidyn oikeuksien toteuttaminen) sekä henkilötietojen käsittelyn turvallisuuden varmistamiseksi tehtävistä toimista.\nKäsittelysopimuksen suositeltu rakenne\nSopimuksen kohde ja soveltaminen (sopimustekniikka)\nHenkilötietojen käsittelyn periaatteet, vastuut ja ohjeistus\nToisten henkilötiedon käsittelijöiden käyttö\nRekisteröidyn oikeuksien toteuttamisen auttaminen\nAvoin tiedonjako rekisterinpitäjän osoitusvelvollisuutta varten\nHenkilötietojen poistaminen tai palauttaminen rekisterinpitäjälle käsittelyn päättyessä\nVahingonkorvaukset ja riitojenratkaisu\nSopimuksen voimassaolo (sopimustekniikka)\n1. Sopimuksen kohde ja soveltaminen\nGDPR vaatii: Henkilötietojen käsittelijän suorittamaa käsittelyä on määritettävä sopimuksella, jossa vahvistetaan käsittelyn kohde ja kesto.\nLisätiedot: Henkilötietojen käsittelijä (GDPR-artikla 28)\n1.1. Sopimuksen kohde\nTätä sopimusta sovelletaan, kun toimittaja käsittelee henkilötietoja asiakkaan lukuun sopijapuolten välisen sopimuksen perusteella.\n1.2. Osapuolten roolit\nVinkki: Ei suuria eroja. Valitse kuinka kattavasti haluat kohdan kuvattavan.\nAsiakas on Palvelussa käsiteltävien henkilötietojensa rekisterinpitäjä ja Toimittaja käsittelijä.\nKäsiteltäessä henkilötietoja Asiakas on rekisterinpitäjä ja Toimittaja on henkilötietojen käsittelijä (jäljempänä myös ”käsittelijä”), ellei henkilötietojen käsittelyn tarkoituksesta muuta johdu. ”Asiakkaan henkilötiedoilla” tarkoitetaan näissä ehdoissa henkilötietoja, joista Asiakas vastaa rekisterinpitäjänä.\nAsiakas on Sopimuksessa sovitun palvelun yhteydessä käsiteltävien asiakkaan henkilötietojen rekisterinpitäjä, joka määrittelee henkilötietojen käsittelyn tarkoitukset ja keinot. Toimittaja on henkilötietojen käsittelijä, joka käsittelee kyseisiä henkilötietoja asiakkaan lukuun ja toimeksiannosta tässä käsittelysopimuksessa sovitulla tavalla. Sopijapuolet tarkentavat sopimuksessa käsittelyn luonnetta, rekisteröityjen ryhmiä, henkilötietojen tyyppejä, toimittajan käsittelytoimia sekä tietoturvamenettelyitä.\nKäsittely asiakkaan lukuun\nTässä sopimuksessa määritellään Asiakasta ja Toimittajaa sitovasti ne henkilötietojen käsittelyä ja tietosuojaa koskevat sopimusehdot, joiden mukaisesti Toimittaja Asiakkaan toimeksiannosta käsittelee henkilötietoja Asiakkaan puolesta. Näissä ehdoissa kuvatuista Toimittajan toimenpiteistä ja velvollisuuksista ei suoriteta erillistä korvausta, ellei toisin ole näissä ehdoissa sovittu.\nTämä sopimus on osa Osapuolten välistä sopimusta (jäljempänä "Pääsopimus") ja muodostaa Pääsopimuksen liitteen. Tähän sopimukseen sovelletaan Pääsopimuksen ehtoja niiltä osin kuin tässä sopimuksessa ei ole muuta sovittu. Mikäli tämän sopimuksen ja Pääsopimuksen välillä ilmenee ristiriita, sovelletaan henkilötietojen käsittelyn osalta ensisijaisesti tätä sopimusta.\nSitoutuminen lain noudattamiseen\nOsapuolet sitoutuvat noudattamaan Suomessa ja EU:ssa kulloinkin voimassa olevaa henkilötietojen käsittelyä koskevaa lainsäädäntöä, asetuksia sekä viranomaisten määräyksiä ja ohjeistuksia ja tarvittaessa muuttamaan tämän sopimuksen ehtoja niiden mukaiseksi.\nGDPR vaatii: Sopimuksessa on vahvistettava henkilötietojen käsittelyn luonne ja tarkoitus sekä käsiteltävien henkilötietojen tyyppi ja rekisteröityjen ryhmät.\nLisätiedot: Henkilötietojen käsittelijä (GDPR-artikla 28), kohta 3\n2.1. Toimittajan henkilötietojen käsittelyn luonne ja tarkoitus\nVinkki: Tämä kohta riippuu täysin oman toimintanne luonteesta, joten oma kuvaus on kirjoitettava itse. Käytä näitä ainoastaan ajattelua auttavina esimerkkeinä.\nEsimerkki 1 (IT)\nEsimerkki 2 (Toimitilat)\nEsimerkki 3 (Tilitoimisto)\nToimittajan henkilötietojen käsittelyn tarkoituksena on 1) varmistaa Asiakkaan palveluun tallentamien tietojen saatavuus ja eheys (mm. varmuuskopiointi ja lokitus); 2) Asiakkaan palveluun kutsumien käyttäjien turvallinen tunnistaminen; sekä 3) pyynnöstä Asiakkaan auttaminen erilaisissa ongelmatilanteissa.\nToimittajan henkilötietojen käsittelyn tarkoituksena on toimitilojen vuokraus sekä vuokrakohteiden siivouspalvelut, kampuspalvelut, tapahtumapalvelut, ICT-palvelut, sähkön toimittaminen ja ylläpitopalvelut sekä kokouspalvelut, työympäristön suunnittelupalvelut ja muut toimitiloja koskevat palvelut ja Palveluita koskeva tiedottaminen. Yleisesti Palveluiden tarkoituksena on tyydyttää Asiakkaan toimitiloihin liittyvät tarpeet.\nToimittajan henkilötietojen käsittelyn tarkoituksena on 1) Asiakkaan palkanmaksu; 2) Asiakkaan henkilöasiakkaiden saatavien seuraaminen; sekä 3) Asiakkaan jäsenlaskutuksen koordinointi.\n2.2. Toimittajan käsittelemien henkilötietojen tyyppi ja rekisteröityjen ryhmät\nToimittaja käsittelee 1) asiakkaan pääkäyttäjien; sekä 2) pääkäyttäjän kutsumien muiden käyttäjien henkilötietoja. Henkilötiedot ovat tyypiltään 1) yhteystietoja (nimi, sähköpostiosoite, puhelinnumero); 2) teknisiä tunnisteita ja lokeja (IP-osoitteet, kirjautumisloki, muutosloki); sekä 3) henkilöiden itse tallentamaa sisältöä (viestit, tallennetut kuvaukset, jne.).\nToimittaja käsittelee asiakkaan edustajien, työntekijöiden, yhteistyökumppanien ja muiden Asiakkaaseen liittyvien henkilöiden tietoja, jotka Asiakas on kerännyt ja antanut Toimittajalle Sopimuksen täyttämiseen liittyvissä asioissa. Käsiteltäviä henkilötietoja ovat esimerkiksi nimi, syntymäaika, puhelinnumero, sähköpostiosoite, asema, tehtävä Asiakkaan organisaatioissa sekä mahdolliset yhteydet muihin organisaatioihin.\nToimittaja käsittelee 1) Asiakkaan palkansaajien; 2) Asiakkaan henkilöasiakkaiden; 3) Asiakkaan osakkaiden sekä 4) Asiakkaan jäsenien henkilötietoja. Henkilötiedot ovat tyypiltään 1) yhteystietoja (nimi, sähköpostiosoite, puhelinnumero); 2) henkilötunnuksia; 3) palkanlaskennassa tarvittavia henkilötietoja (ennakonpidätystiedot, sairauspoissaolot); 4) laskutusta varten tarvittavia tietoja (mm. osoite) sekä 5) palkanlaskennassa tarvittavia erityisiä henkilötietoja (mm. ammattiliiton jäsenyystiedot ja terveystiedot).\n3. Henkilötietojen käsittelyn periaatteet, vastuut ja ohjeistus\nGDPR vaatii: Käsittelijä käsittelee henkilötietoja ainoastaan rekisterinpitäjän antamien dokumentoitujen ohjeiden mukaisesti, mikä koskee myös henkilötietojen siirtoja kolmanteen maahan tai kansainväliselle järjestölle.\nLisätiedot: Henkilötietojen käsittelyä koskevat periaatteet (artikla 5)\nKäsittelyn lainmukaisuus (artikla 6)\n3.1. Asiakkaan oikeus ja vastuu käsittelyn ohjeistamisessa\nVinkki: Sopiiko rooliinne ohjata voimakkaasti toimittajan tekemää työtä?\nAsiakas vastaa ohjeistuksen ylläpidosta ja saatavuudesta. Jos ohjeissa on puutteita, Asiakas täydentää ohjeita yhteistyössä Toimittajan kanssa.\nAsiakkaalla on oikeus antaa Toimittajalle sitovia kirjallisia ohjeita henkilötietojen käsittelystä. Toimittaja käsittelee henkilötietojen tietosuojalainsäädännön ja Asiakkaan Toimittajalle toimittamien kirjallisten ohjeiden mukaisesti.\nAsiakkaalla on oikeus antaa toimittajalle sitovia kirjallisia ohjeita henkilötietojen käsittelystä. Toimittajan ja toimittajan henkilöstön tulee käsitellä henkilötietoja soveltuvan tietosuojalainsäädännön mukaisesti sekä sopijapuolten sopimuksen ja asiakkaan toimittajalle toimittamien kirjallisten ohjeiden mukaisesti. Liitteessä tarkennetaan henkilötietojen käyttötarkoituksia, jotka nähdään oletuksellisesti Asiakkaan Toimittajalle ohjeistamiksi.\n3.2. Asiakkaan vastuu käsittelyn lainmukaisuudesta\nAsiakas vastaa Toimittajalle antamiensa henkilötietojen oikeellisuudesta ja käsittelyn lainmukaisuudesta.\nAsiakas vastaa Toimittajalle toimitetuista henkilötiedoista ja niiden käsittelyn lainmukaisuudesta. Asiakas vastaa lisäksi siitä, että kaikille rekisteröidyille, joiden henkilötietoja käsitellään, on toimitettu tarvittavat, lainmukaiset ilmoitukset ja tiedot henkilötietojen käsittelyyn liittyen. Asiakas vastaa siitä, että henkilötietojen käsittely ja sen tarkoitus sekä perusteet ovat tietosuoja-asetuksen mukaisia. Asiakas vastaa lisäksi siitä, että henkilötiedot on kerätty tietosuoja-asetuksen mukaisesti ja että Asiakkaalla on oikeus siirtää henkilötiedot Toimittajan käsiteltäväksi tämän käsittelysopimuksen mukaisesti.\n3.3. Tietojen siirto EU:n tai ETA:n ulkopuolelle\nVinkki: Onko tärkeää, että tietojen siirrosta sovitaan kanssanne ennakoon? Tee päätös huolella, tässä kohdassa on merkittäviä eroja.\nSiirrot OK aina\nToimittajalla on oikeus käsitellä Asiakkaan henkilötietoja ainoastaan Euroopan talousalueella. Mitä sopimuksessa sovitaan henkilötietojen käsittelystä, koskee myös pääsyn mahdollistamista Asiakkaan henkilötietoihin esimerkiksi hallinta- ja valvontayhteyden välityksellä.\nOsapuolet sopivat kirjallisesti etukäteen kaikista henkilötietojen siirroista tai käsittelystä EU:n/ETA:n ulkopuolella ja niihin sovelletaan lähtökohtaisesti Euroopan Unionin hyväksymiä mallisopimuslausekkeita henkilötietojen siirtämisestä EU:n/ETA:n ulkopuolelle. Toimittaja ja sen alihankkijat eivät käsittele henkilötietoja EU-/ETA-alueen ulkopuolella ilman asiakkaan kirjallista suostumusta.\nToimittajalla on oikeus palvelun toteuttamista varten siirtää henkilötietoja vapaasti Euroopan unionin, Euroopan talousalueen tai Euroopan Komissioin tietosuojatasoltaan riittäviksi toteamien maiden sisällä. Ellei kirjallisesti ole toisin sovittu, toimittajalla on myös oikeus siirtää henkilötietoja Euroopan unionin tai Euroopan talousalueen ulkopuolelle tietosuojalainsäädännön mukaisesti.\nToimittajalla on oikeus palvelun toteuttamista varten siirtää henkilötietoja vapaasti Euroopan unionin, Euroopan talousalueen tai Euroopan Komissioin tietosuojatasoltaan riittäviksi toteamien maiden sisällä. Ellei kirjallisesti ole toisin sovittu, toimittajalla on myös oikeus siirtää henkilötietoja Euroopan unionin tai Euroopan talousalueen ulkopuolelle tietosuojalainsäädännön mukaisesti. Asiakkaalla on oikeus milloin tahansa saada toimittajalta tiedot henkilötietojen käsittelyn sijainnista. Jos henkilötietoja käsitellään Euroopan unionin tai Euroopan talousalueen ulkopuolella, kumpikin sopijapuoli varmistaa osaltaan tietosuojalainsäädännön noudattamisen henkilötietojen käsittelyn osalta.\n3.4. Toimittajan velvollisuus huomauttaa lainvastaisista ohjeista\nToimittaja ilmoittaa ilman aiheetonta viivytystä Asiakkaalle, jos Asiakkaan antamat ohjeet ovat puutteellisia tai jos Toimittaja epäilee niitä lainvastaisiksi.\nToimittajan velvollisuus noudattaa ohjeita\nToimittaja sitoutuu käsittelemään henkilötietoja Asiakkaan ohjeiden ja sopimusehtojen mukaan. Ryhmittymän ollessa käsittelijänä tämän sopimuksen velvoitteet koskevat kaikkia ryhmittymän jäseniä, ja ryhmittymän käyttämiä alihankkijoita, jotka osallistuvat henkilötietojen käsittelyyn.\nToimittajan oikeus käyttää anonymisoitua tietoa\nToimittaja saa käsittelyn aikana ja sen päätyttyä säilyttää ja käyttää hyväksi henkilötiedoista anonymisoimalla syntyneitä tietoja toimintansa ja tuotteidensa kehittämisessä. Anonymisoinnilla tarkoitetaan tietojen muokkaamista siten, ettei niistä voida millään toimenpiteillä enää tunnistaa henkilöitä.\nKäyttökielto muuhun käyttöön\nToimittaja ei käsittele eikä muulla tavoin hyödynnä sopimuksen perusteella käsittelemiään henkilötietoja muutoin kuin sopimuksen täyttämisen mukaisessa tarkoituksessa ja laajuudessa.\nToimittajan yhteyshenkilön nimeäminen\nToimittaja nimeää tietosuojavastaavan tai tietosuojasta vastaavan yhteyshenkilön Asiakkaan henkilötietoihin liittyviä yhteydenottoja varten. Toimittaja ilmoittaa kirjallisesti tietosuojavastaavan tai yhteyshenkilön yhteystiedot Asiakkaalle.\n4. Toisen henkilötiedon käsittelijän käyttö\nGDPR vaatii: Henkilötietojen käsittelijä ei saa käyttää toisen henkilötietojen käsittelijän palveluksia ilman rekisterinpitäjän erityistä tai yleistä kirjallista ennakkolupaa... Kun toinen henkilötietojen käsittelijä ei täytä tietosuojavelvoitteitaan, alkuperäinen henkilötietojen käsittelijä on edelleen täysimääräisesti vastuussa toisen henkilötietojen käsittelijän velvoitteiden suorittamisesta suhteessa rekisterinpitäjään.\nLisätiedot: Henkilötietojen käsittelijä (GDPR-artikla 28), kohdat 2 ja 4\n4.1. Oikeus alihankkijoiden käyttöön\nVinkki: Onko teillä tarve ohjata alihankkijoiden käyttöä? Tee päätös huolella, tässä kohdassa on merkittäviä eroja.\nVain kirjallisella ennakkoluvalla\nToimittajalla on oikeus käyttää alihankkijoita Asiakkaan henkilötietojen käsittelyssä.\nEllei kirjallisesti ole toisin sovittu, toimittajalla on oikeus käyttää alihankkijoita henkilötietojen käsittelyssä.\nToimittajalla on oikeus käyttää alihankkijoita henkilötietojen käsittelijöinä. Jokaisesta alihankinnasta tulee olla kirjallinen sopimus, jossa alihankkijan tulee noudattaa samoja velvollisuuksia ja sitoumuksia kuin tässä sopimuksessa ja tietosuojalainsäädännössä. Kirjallisen sopimuksen tulee myös antaa alihankkijaa kohtaan samat oikeudet kuin Asiakkaalla on Toimittajaa kohtaan.\nJos Toimittajan alihankkija käsittelee Asiakkaan henkilötietoja, alihankkijan käyttäminen edellyttää Asiakkaan ennakkoon kirjallisesti antamaa lupaa.\n4.2. Ilmoitus alihankkijoiden lisäämisestä tai vaihtamisesta\nIlmoitus pyydettäessä + vastustamisoikeus\nIlmoitus aina + vastustamisoikeus\nToimittaja ilmoittaa pyydettäessä Asiakkaalle etukäteen alihankkijoista, joita se aikoo käyttää Sopimuksen mukaiseen henkilötietojen käsittelyyn.\nAsiakas voi vastustaa alihankkijan vaihtamista tai lisäämistä, jolloin Toimittajalla on oikeus irtisanoa sopimus 30 päivän irtisanomisajalla.\nToimittaja ilmoittaa Asiakkaalle, jos se suunnittelee vaihtavansa tai lisäävänsä henkilötietojen käsittelyyn osallistuvia alihankkijoita.\nAsiakkaalla on oikeus vastustaa tällaisia muutoksia perustellusta syystä. Asiakkaan on ilmoitettava vastustamisesta ilman aiheetonta viivytystä sen jälkeen, kun se sai Toimittajalta tiedon asiasta.\nJos Asiakas ei hyväksy alihankkijan vaihtamista tai lisäämistä, Toimittajalla on oikeus irtisanoa Sopimus 30 päivän irtisanomisajalla.\n4.3. Vastuu alihankkijan toiminnasta\nVinkki: Kuinka pitkä alihankintaketju käsittelijän alle kuuluu? Miten voimakkaasti haluatte korostaa heidän vastuutaan?\nToimittaja vastaa siitä, että alihankkija Käsittelee Henkilötietoja tämän Käsittelysopimuksen ja Tietosuojalainsäädännön mukaisesti.\nToimittaja vastaa alihankkijoiden toimista kuin omistaan ja laatii alihankkijoiden kanssa vastaavat kirjalliset sopimukset henkilötietojen käsittelystä.Toimittaja vastaa alihankkijoiden toimista ja laiminlyönneistä suhteessa asiakkaaseen.\nToimittaja tekee alihankkijan kanssa kirjallisen sopimuksen, jossa se sitouttaa käyttämänsä alihankkijat noudattamaan omalta osaltaan sopimuksessa Toimittajalle asetettuja velvoitteita sekä Asiakkaan antamia kulloinkin voimassa olevia henkilötietojen käsittelyyn liittyviä ohjeita. Toimittaja varmistaa, että sopimuksen mukainen Asiakkaan auditointioikeus voidaan ulottaa alihankkijaan.\nToimittaja vastaa käyttämänsä alihankkijan osuudesta kuin omastaan. Toimittaja vastaa siitä, että alihankkija noudattaa omalta osaltaan henkilötietojen käsittelijälle asetettuja velvoitteita. Jos Asiakas perustellusti katsoo, että Toimittajan alihankkija ei täytä tietosuojavelvoitteitaan, Asaiakkaalla on oikeus vaatia Toimittajaa vaihtamaan alihankkijaa.\nToimittajan velvollisuus toimittaa pyydettäessä kirjallinen kooste alihankkijoista\nToimittaja tiedottaa asiakkaan kirjallisen pyynnön perusteella asiakkaalle kirjallisesti käyttämänsä alihankkijat.\n5. Henkilötietojen salassapito\nGDPR vaatii: Käsittelijä varmistaa, että henkilöt, joilla on oikeus käsitellä henkilötietoja, ovat sitoutuneet noudattamaan salassapitovelvollisuutta tai heitä koskee asianmukainen lakisääteinen salassapitovelvollisuus.\nLisätiedot: Henkilötietojen käsittelijä (GDPR-artikla 28), kohta 3b\n5.1. Salassapitovelvollisuuden järjestäminen\nVinkki: Kuinka aktiivisesti toimittaja ohjaa ja valvoo alihankkijoita?\nKaikki alaiset + toiminta\nToimittaja varmistaa, että henkilötietojen käsittelyyn osallistuva Toimittajan henkilöstö noudattaa asianmukaista salassapitovelvollisuutta tai heitä koskee lakisääteinen salassapitovelvollisuus.\nToimittaja varmistaa, että kaikki sen alaisuudessa toimivat henkilöt, joilla on oikeus käsitellä Asiakkaan henkilötietoja, ovat sitoutuneet noudattamaan sopimuksella vahvistettuja salassapitoehtoja tai heitä koskee lakisääteinen salassapitovelvollisuus.\nToimittaja toteuttaa tarvittavat toimenpiteet sen varmistamiseksi, että kyseiset henkilöt käsittelevät henkilötietoja ainoastaan työtehtävien yhteydessä ja rekisterinpitäjän ohjeiden mukaisesti.\nGDPR vaatii: Käsittelijä toteuttaa, ottaen huomioon uusin tekniikka ja toteuttamiskustannukset, käsittelyn luonne, laajuus, asiayhteys ja tarkoitukset sekä luonnollisten henkilöiden oikeuksiin ja vapauksiin kohdistuvat, todennäköisyydeltään ja vakavuudeltaan vaihtelevat riskit, rekisterinpitäjän ja henkilötietojen käsittelijän on toteutettava riskiä vastaavan turvallisuustason varmistamiseksi asianmukaiset tekniset ja organisatoriset toimenpiteet.\nLisätiedot: Henkilötietojen käsittelijä (GDPR-artikla 28), kohta 3c\nKäsittelyn turvallisuus (GDPR-artikla 32)\n6.1. Toteutettavat turvallisuuskäytännöt\nYleinen + riski- ja kustannuslähtöisyys\nToimittajan tulee tehdä asianmukaiset tekniset ja organisatoriset toimenpiteet torjuakseen ja ehkäistäkseen henkilötietojen luvattoman ja laittoman käsittelyn sekä torjuakseen henkilötietojen tahattoman katoamisen, muutoksen, tuhoutumisen tai vahingoittumisen.\nToimittaja toteuttaa asianmukaiset tekniset ja organisatoriset toimenpiteet, joilla se varmistaa, että Asiakkaan henkilötietojen käsittely tapahtuu sopimuksen vaatimusten ja sovittujen käytäntöjen mukaisesti. Toimenpiteiden tarkoituksena on varmistaa henkilötietojen lainmukainen käsittely sekä käsittelyjärjestelmien ja palveluiden luottamuksellisuus, eheys, saatavuus ja vikasietoisuus.\nToimittaja toteuttaa asianmukaiset tekniset ja organisatoriset toimenpiteet Asiakkaan henkilötietojen suojaamiseksi ottaen huomioon käsittelyn sisältämät riskit, erityisesti siirrettyjen, tallennettujen tai muuten käsiteltyjen henkilötietojen tahaton tai laiton tuhoaminen, hävittäminen, muuttaminen, luvaton luovuttaminen tai henkilötietoihin pääsy.\nSuojatoimenpiteiden järjestämisessä otetaan huomioon saatavilla olevat tekniset vaihtoehdot ja niiden kustannukset suhteessa käsillä olevaan tietojenkäsittelyyn liittyviin erityisiin riskeihin sekä käsiteltävien henkilötietojen arkaluonteisuuteen.\nAsiakkaan vastuu tietoturvasta\nAsiakas vastaa vastuullaan olevien tarvittavien laitteiden ja tietoteknisen käyttöympäristön asianmukaisesta ja riittävästä tietoturvallisuudesta. Ellei toisin ole sovittu, Asiakas vastaa henkilötietojen varmuuskopioinnista ja varmuuskopioiden toimivuuden tarkastamisesta. Asiakas on velvollinen tiedottamaan Toimittajaa kaikista niistä Asiakkaan toimittamiin henkilötietoihin liittyvistä seikoista, kuten esimerkiksi riskiarvioinneista sekä erityisten henkilötietoryhmien käsittelystä, jotka vaikuttavat tämän käsittelysopimuksen mukaisesti toteutettaviin teknisiin ja organisatorisiin toimenpiteisiin.\nToimittajan kuvaus käsittelytoimista\nToimittaja ylläpitää selostetta Asiakkaan lukuun suorittamastaan Henkilötietojen Käsittelystä. Seloste sisältää seuraavat tiedot: a) Asiakkaan, Toimittajan ja Toimittajan mahdollisen tietosuojavastaavan nimi ja yhteystiedot sekä tiedot mahdollisista alihankkijoista; b) Asiakkaan lukuun suoritetut käsittelytoimet; c) tiedot mahdollisista Henkilötietojen siirroista EU- tai ETA-alueen ulkopuolelle; ja d) mahdollisuuksien mukaan yleinen kuvaus kohdan 6 mukaisista teknisistä ja organisatorisista turvatoimista.\nAsiakkaan ilmoitus turvallisuuteen vaikuttavista seikoista\nAsiakas on velvollinen varmistamaan, että Toimittajalle tiedotetaan kaikista niistä Asiakkaan toimittamiin henkilötietoihin liittyvistä seikoista, kuten riskiarvioinneista sekä erityisten henkilöryhmien käsittelystä, jotka vaikuttavat sopimuksen mukaisiin teknisiin ja organisatorisiin toimenpiteisiin.\n7. Rekisteröidyn oikeuksien toteuttamisen auttaminen\nGDPR vaatii: Ottaen huomioon käsittelytoimen luonteen, käsittelijä auttaa rekisterinpitäjää asianmukaisilla teknisillä ja organisatorisilla toimenpiteillä mahdollisuuksien mukaan täyttämään rekisterinpitäjän velvollisuuden vastata pyyntöihin, jotka koskevat III luvussa säädettyjen rekisteröidyn oikeuksien käyttämistä.\nLisätiedot: Henkilötietojen käsittelijä (GDPR-artikla 28), kohta 3f\nRekisteröidyn oikeudet (GDPR-luku 3)\n7.1. Avustaminen pyynnön käsittelyssä\nVinkki: Pystyttekö itse hoitamaan rekisteröidyn tietopyynnöt vai tarvitsetteko apua toimittajalta? Tässä kohdassa on merkittäviä eroja.\nToimittaja valitsee + rajattu\nToimittajan tulee ilman viivytystä Asiakkaan pyynnöstä tarjota asiakkaalle kaikki sellaiset tiedot, sisältäen pääsyoikeudet, jotka vaaditaan rekisteröityjen oikeuksien turvaamiseksi tai noudattaakseen tietosuojaviranomaisten vaatimuksia.\nToimittaja avustaa Asiakasta, jotta Asiakas pystyy täyttämään velvollisuutensa vastata rekisteröidyn oikeuksiin perustuviin pyyntöihin. Pyynnöt voivat edellyttää Toimittajalta esimerkiksi avustamista rekisteröidylle tiedottamisessa ja viestinnässä, rekisteröidyn pääsyoikeuden toteuttamisessa, henkilötietojen oikaisemisessa tai poistamisessa, käsittelyn rajoittamisen toteuttamisessa tai rekisteröidyn omien henkilötietojen siirtämisessä järjestelmästä toiseen.\nOttaen huomioon käsittelytoimien luonne Toimittaja auttaa Asiakasta valitsemillaan asianmukaisilla teknisillä ja organisatorisilla toimenpiteillä täyttämään Asiakkaan velvollisuuden vastata rekisteröidyn oikeuksia koskeviin tietopyyntöihin.\nToimittaja on velvollinen avustamaan Asiakasta ainoastaan sovellettavan tietosuojalainsäädännön henkilötiedon käsittelijälle asettamien velvoitteiden mukaisessa laajuudessa.\n7.2. Ilmoitusvelvollisuus vastaanotettaessa pyyntö\nToimittaja ilmoittaa viipymättä asiakkaalle kaikista tietosuojatiedusteluista.\nToimittaja ilmoittaa viipymättä asiakkaalle kaikista rekisteröityjen, tietosuojavaltuutetun tai muun viranomaisen vaatimuksista ja tiedusteluista.\nToimittaja ei itse vastaa näihin pyyntöihin.\nAsiakkaan velvollisuutena on huolehtia ko. pyyntöihin vastaamisesta.\n7.3. Veloitus avustamisesta\nVinkki: Kuinka toimittajan avustamiseksi tekemä työ hinnoitellaan? Pitääkö arvio antaa ennakkoon? Tässä kohdassa on merkittäviä eroja.\nEnsisijaisesti sopimuksen mukaan\nJos lisäkuluja + arvio ennalta\nToimittajalla on oikeus veloittaa Asiakasta kaikista rekisteröidyn oikeuksien toteuttamista koskevista toimenpiteistä tuntiveloitusperusteisesti kulloinkin voimassaolevan hinnastonsa mukaisesti.\nToimittajalla on oikeus veloittaa Asiakasta kaikista rekisteröidyn oikeuksien toteuttamista koskevista toimenpiteistä sopijapuolten välisen sopimuksen mukaisesti.\nJos hintaa ei ole sopimuksessa sovittu, toimittajalla on oikeus veloittaa Asiakasta yleisen hinnastonsa mukaisesti.\nEllei toisin ole sovittu, Toimittajalla on oikeus veloittaa Asiakasta sopimuksessa sovituilla hinnoilla, jos avustaminen aiheuttaa lisäkuluja Toimittajalle.\nEllei toisin ole sovittu, Toimittajalla on oikeus veloittaa Asiakasta sopimuksessa sovituilla hinnoilla, jos avustaminen aiheuttaa lisäkuluja Toimittajalle.Toimittaja on velvollinen ennakolta ilmoittamaan Tilaajalle mahdollisesti aiheutuvista lisäkuluista.\n7.4. Tietosuojaviranomaisten tiedustelut\nToimittajan tulee ilmoittaa Asiakkaalle viipymättä tietosuojaviranomaisen tai muun viranomaisten vaatimuksista tai tiedusteluista.\nToimittajan tulee ilmoittaa Asiakkaalle viipymättä tietosuojaviranomaisen tai muun viranomaisten vaatimuksista tai tiedusteluista. Toimittajalla ei ole valtuuksia edustaa Asiakasta tai toimia Asiakkaan puolesta Asiakasta valvovien tietosuojaviranomaisten kanssa.\n8. Tietoturvaloukkausten informoinnin, vaikutustenarvioinnin sekä ennakkokuulemisen auttaminen\nGDPR vaatii: Käsittelijä auttaa rekisterinpitäjää varmistamaan, että 33–34 säädettyjä velvollisuuksia tietoturvaloukkauksiin ja niiden informointiin liittyen noudatetaan, ottaen huomioon käsittelyn luonteen ja henkilötietojen käsittelijän saatavilla olevat tiedot.\nLoukkausilmoitus viranomaisille (GDPR-artikla 33), sekä Loukkausilmoitus rekisteröidyille (GDPR-artikla 34)\n8.1. Tietoturvaloukkauksesta ilmoittaminen\nToimittaja: Tietoja vaarantunut\nToimittaja: Tietoja vaarantunut + häiriöt\nToimittajan on ilmoitettava Asiakkaalle kirjallisesti ilman aiheetonta viivästystä tietoonsa tulleesta henkilötietojen tietoturvaloukkauksesta tai muista tapahtumista, joiden perusteella asiakkaan lukuun käsiteltyjen henkilötietojen tietoturvallisuus on voinut vaarantua.\nToimittajan on ilmoitettava Asiakkaalle kirjallisesti ilman aiheetonta viivästystä tietoonsa tulleesta henkilötietojen tietoturvaloukkauksesta tai muista tapahtumista, joiden perusteella asiakkaan lukuun käsiteltyjen henkilötietojen tietoturvallisuus on voinut vaarantua. Lisäksi Toimittaja sitoutuu ilmoittamaan Asiakkaalle ilman aiheetonta viivytystä muista palvelun häiriö- tai ongelmatilanteista, joilla voi olla vaikutuksia rekisteröityjen asemaan ja oikeuksiin.\nSopijapuolen on ilmoitettava toiselle Sopijapuolelle ilman aiheetonta viivytystä tietoonsa tulleesta tietoturvaloukkauksesta. Asiakkaan on tietoturvaloukkauksen ilmoittamisen yhteydessä toimitettava Toimittajalle kaikki se tieto, jonka voidaan katsoa auttavan tietoturvaloukkauksen selvittämisessä, rajaamisessa tai estämisessä.\n8.2. Tietoturvaloukkausta koskevan ilmoituksen sisältö\nAina loukkauksen yhteydessä\nToimittajan on aina tietoturvaloukkauksen ilmoittamisen yhteydessä toimitettava Asiakkaalle seuraavat tietoturvaloukkaukseen liittyvät tiedot: a) kuvaus Tietoturvaloukkauksesta, sisältäen mahdollisuuksien mukaan asianomaisten rekisteröityjen ryhmät ja arvioidut lukumäärät sekä henkilötietotyyppien ryhmät ja arvioidut lukumäärät (siltä osin kuin kyseiset tiedot ovat Toimittajan saatavilla); b) Toimittajan tietosuojavastaavan tai muun henkilön yhteystiedot, jolta voi saada asiasta lisätietoja; c) kuvaus Tietoturvaloukkauksen todennäköisistä seurauksista; ja d) kuvaus toimenpiteistä, jotka Toimittaja on toteuttanut Tietoturvaloukkauksen johdosta ja mahdolliset toimenpiteet, jotka Toimittaja on tehnyt Tietoturvaloukkauksen haittavaikutusten lieventämiseksi.\nAsiakkaan pyynnöstä Toimittajan tulee ilman aiheetonta viivytystä toimittaa Asiakkaalle kaikki asiaankuuluva tietoturvaloukkaukseen liittyvä tieto. Toimittajan on Asiakkaalle tehtävässä ilmoituksessa kuvattava vähintään: a) kuvaus Tietoturvaloukkauksesta, sisältäen mahdollisuuksien mukaan asianomaisten rekisteröityjen ryhmät ja arvioidut lukumäärät sekä henkilötietotyyppien ryhmät ja arvioidut lukumäärät (siltä osin kuin kyseiset tiedot ovat Toimittajan saatavilla); b) Toimittajan tietosuojavastaavan tai muun henkilön yhteystiedot, jolta voi saada asiasta lisätietoja; c) kuvaus Tietoturvaloukkauksen todennäköisistä seurauksista; ja d) kuvaus toimenpiteistä, jotka Toimittaja on toteuttanut Tietoturvaloukkauksen johdosta ja mahdolliset toimenpiteet, jotka Toimittaja on tehnyt Tietoturvaloukkauksen haittavaikutusten lieventämiseksi.\nToiminta tietoturvaloukkaus havaittaessa\nHenkilötietojen tietoturvaloukkauksen havaittuaan Toimittaja ryhtyy viipymättä toimenpiteisiin tietoturvaloukkauksen poistamiseksi ja sen vaikutusten rajoittamiseksi ja korjaamiseksi.\nToimittajan tulee dokumentoida kaikki tietoturvaloukkaukset, niiden vaikutukset sekä korjaavat toimenpiteet.\nVastuu ilmoittamisesta viranomaisille\nAsiakas vastaa tarvittavista ilmoituksista tietosuojaviranomaisille.\nAsiakkaan vastuu tietoturvaloukkauksen kustannuksista\nJos Tietoturvaloukkaus johtuu Asiakkaan vastuulla olevasta syystä, Asiakas vastaa Toimittajalle Tietoturvaloukkauksesta ja niitä koskevista ilmoituksista aiheutuvista kustannuksista. Toimittajalla on oikeus laskuttaa Asiakasta aiheettomiksi todetuista Asiakkaan pyynnöstä käynnistetyistä selvitystöistä muodostuvista kustannuksista kulloinkin voimassa olevan Toimittajan hinnaston mukaisesti.\n9. Avoin tiedonjako ja auditointioikeus\nGDPR vaatii: Käsittelijä sallii rekisterinpitäjän tai muun rekisterinpitäjän valtuuttaman auditoijan suorittamat auditoinnit, kuten tarkastukset, sekä osallistuu niihin.\nLisätiedot: Henkilötietojen käsittelijä (GDPR-artikla 28), kohta 3h\n9.1. Oikeus auditointiin\nVinkki: Pohtikaa miten tarkasti haluatte ennakkoon rajata mahdollisten auditointien toteuttamista.\nYleinen + ajankohta\nYleinen + rajaukset\nAsiakkaalla tai tämän valtuuttamallaan auditoijalla on oikeus tarkastaa Toimittajan tai tämän käyttämien alihankkijoiden henkilötietojen käsittelyn velvollisuuksien noudattaminen. Toimittajan on sallittava rekisterinpitäjän tai muun sen valtuuttaman auditoijan suorittamat auditoinnit ja osallistuttava niihin.\nSopijapuolet sopivat auditoinnin ajankohdasta ja muista yksityiskohdista hyvissä ajoin ja vähintään 14 työpäivää ennen tarkastusta.\nTarkastus voidaan suorittaa enintään kerran vuodessa ja siitä on ilmoitettava Toimittajalle kirjallisesti vähintään 30 päivää etukäteen.\nAuditointi tulee suorittaa tavalla, joka ei haittaa Toimittajan ja sen alihankkijoiden sitoumuksia kolmansiin osapuoliin nähden.\nAsiakkaan edustajien ja auditoijan on allekirjoitettava tavanomaiset salassapitositoumukset.\nAuditoija ei voi olla Toimittajan kilpailija eikä auditointia voida suorittaa tämän sopimuksen päättymisen jälkeen.\n9.2. Tiedonjako ja toimittajan osallistuminen\nToimittaja saattaa Asiakkaan saataville tämän pyynnöstä kaikki tiedot, jotka Asiakas tarvitsee rekisterinpitäjälle ja Palveluntuottajalle säädettyjen velvollisuuksien noudattamisen osoittamista varten, ja osallistuu pyydettäessä sovitulla tavalla Tilaajan vastuulla olevien kuvausten ja muiden dokumenttien, kuten vaikutustenarvioinnin, laatimiseen ja ylläpitämiseen sekä tietosuoja-asetuksen mukaisen ennakkokuulemisen suorittamiseen.\nToimittaja osallistuu tarkastuksen toteuttamiseen ja antaa tarkastajalle ne tiedot, jotka ovat tarpeen osoittamaan, että Toimittaja noudattaa tässä sopimuksessa sille määriteltyjä velvollisuuksia. Tarkastajalla ei ole oikeutta saada pääsyä Toimittajan asiakkaiden tai yhteistyökumppaneiden tietoihin.\n9.3. Auditoinnin kustannukset\nVinkki: Kumman on luonnollista vastata auditoinnin kustannuksista? Tässä kohdassa on merkittäviä eroja.\nAsiakas kustantaa, paitsi puutteet\nOsapuolet vastaavat omalta osaltaan auditoinnista aiheutuvista kustannuksista\nAsiakas vastaa kaikista tarkastuksesta aiheutuvista kustannuksista ja korvaa Toimittajalle tarkastuksista aiheutuneet kustannukset.\nAsiakas vastaa kaikista tarkastuksesta aiheutuvista kustannuksista ja korvaa Toimittajalle tarkastuksista aiheutuneet kustannukset. Mikäli tarkastukset paljastavat merkittäviä puutteita Toimittajan toiminnoissa, Toimittaja vastaa tarkastuksista aiheutuvista omista kustannuksistaan.\nAuditointi ei ole vastuuvapautus\nMahdolliset asiakkaan suorittamat tarkastukset eivät rajoita toimittajan tai sen alihankkijoiden näiden erityisehtojen tai sopimuksen mukaisia velvollisuuksia ja vastuita.\n10. Henkilötietojen poistaminen tai palauttaminen rekisterinpitäjälle käsittelyn päättyessä\nGDPR vaatii: Rekisterinpitäjän valinnan mukaan käsittelijä poistaa tai palauttaa käsittelyyn liittyvien palveluiden tarjoamisen päätyttyä kaikki henkilötiedot rekisterinpitäjälle ja poistaa olemassa olevat jäljennökset, paitsi jos unionin oikeudessa tai jäsenvaltion lainsäädännössä vaaditaan säilyttämään henkilötiedot.\nLisätiedot: Henkilötietojen käsittelijä (GDPR-artikla 28), kohta 3g\n10.1. Poistaminen sopimuksen päätyttyä\nVinkki: Miten haluatte henkilötietojenne kanssa toimittavan? Tässä kohdassa on merkittäviä eroja.\nAs. päätös + oikeus veloittaa\nSopimuksen päätyttyä Toimittaja poistaa kaikki sopimuksenmukaiset henkilötiedot tai pyynnöstä palauttaa ne asiakkaalle sekä poistaa kaikki kopiot niistä.\nSopimuksen päättyessä tai purkautuessa Toimittaja palauttaa Asiakkaalle kaikki Asiakkaan puolesta käsitellyt henkilötiedot sekä hävittää omat mahdolliset kopiot henkilötiedoista, ellei muuta ole sovittu.\nTietoja ei saa poistaa, jos lainsäädännössä tai viranomaisen määräyksellä on edellytetty, että Toimittaja säilyttää henkilötiedot.\nSopimuksen päättyessä tai purkautuessa Toimittaja asiakkaan valinnan mukaan joko poistaa kaikki asiakkaan puolesta käsitellyt henkilötiedot tai palauttaa ne asiakkaalle, sekä poistaa kaikki kopiot niistä.\nSopimuksen päättyessä tai purkautuessa Toimittaja poistaa tai palauttaa henkilötiedot Asiakkaan kirjallisen pyynnön mukaisesti sekä poistaa kaikki kopiot niistä.\nToimittajalla on oikeus veloittaa Asiakasta henkilötietojen palauttamisesta tai tuhoamisesta tuntiveloitusperusteisesti kulloinkin voimassaolevan hinnastonsa mukaisesti.\nPoistaminen käsittelyn aikana\nSopimuksen voimassaoloaikana Toimittaja ei saa poistaa Asiakkaan lukuun käsittelemiään henkilötietoja ilman Asiakkaan nimenomaista pyyntöä.\nSäilytysvelvollisuus sopimuksen päätyttyä\nJos Asiakas ei sopimuksen päätyttyä pyydä poistamaan henkilötietoja, tulee Toimittajan säilyttää niitä kuusi (6) kuukautta ennen kuin poistaa ne, ellei lainsäädännöstä muuta johdu.\n11. Vahingonkorvaukset ja riitojenratkaisu (valinnainen)\nGDPR ei edellytä tätä kohtaa. Joissain tapauksissa sen sisällyttäminen mukaan voi kuitenkin olla tarpeen.\n11.1. Vahingonkorvaukset ja hallinnolliset sakot rekisteröidylle aiheutuneesta vahingosta\nToimittajan rajattu vastuu\nKumpikin osapuoli on velvollinen maksamaan määrätyistä vahingonkorvauksista ja hallinnollista sakoista sen osan, joka vastaa sille tietosuojavalvontaviranomaisen tai tuomioistuimen lainvoimaisessa päätöksessä vahvistettua vastuuta vahingosta.\nJos rekisteröidylle aiheutuu tietosuoja-asetuksen tai sopimuksen loukkauksista aineellista tai aineetonta vahinkoa, Toimittaja on vastuussa vahingosta vain siltä osin, kuin se ei ole noudattanut nimenomaisesti henkilötietojen käsittelijöille osoitettuja tietosuoja-asetuksen tai tämän sopimuksen velvoitteita.\n11.2. Vahingonkorvaukset sopijapuolten välillä\nRajattu / Kertamaksu\nRajattu / Vuosimaksu\nSopijapuolen vahingonkorvausvelvollisuus toiselle sopijapuolelle on yhteensä enintään 40 prosenttia toimituksen kohteen arvonlisäverottomasta kokonaishinnasta.\nSopijapuoli ei vastaa välillisestä vahingosta. Välillisenä vahinkona pidetään esimerkiksi saamatta jäänyttä voittoa tai vahinkoa, joka johtuu tuotannon tai liikevaihdon vähentymisestä tai keskeytymisestä.\nVastuunrajoitukset eivät koske vahinkoa, joka on aiheutettu toimituksen kohteen lain tai sopimuksen vastaisella luovutuksella, kopioinnilla tai käytöllä, immateriaalioikeuksien loukkaamiselle, salassapitoa rikkomalla, tahallisesti tai törkeällä huolimattomuudella.\nSopijapuolen vahingonkorvausvelvollisuus toiselle sopijapuolelle on enintään kohteen laskennallinen arvonlisäveroton kuukausihinta rikkomushetkellä kerrottuna 6:lla.\nSopimustekniikkaa, jota ei asetuksen puolesta vaadita.\nTämä sopimus tulee voimaan, kun molemmat osapuolet ovat allekirjoittaneet sen.\n12.2. Sopimuksen päättyminen\nVinkki: Tarkenna omaan tilanteeseenne sopivaksi.\nSopimus päättyy + tiedot poistettu\nTämä sopimus päättyy kun pääsopimus osapuolten välillä päättyy.\nTämä sopimus päättyy kun pääsopimus osapuolten välillä päättyy ja asiakkaan henkilötiedot on poistettu aiemmin kuvatun toimintamallin mukaisesti.\nSopimus on voimassa a) niin pitkään kuin pääsopimus on voimassa tai b) osapuolilla on henkilötietojen käsittelytoimiin perustuvia velvoitteita toisiaan kohtaan.\nSopimukseen tehdyt muutokset ovat päteviä vain, jos ne on tehty kirjallisesti ja jos molemmat sopijapuolet ovat vahvistaneet ne allekirjoituksillaan tai sähköpostitse lähetetyllä muutosta koskevalla vahvistuksella.\nToimittajan kyky vastata sopimukseen\nToimittaja tiedottaa Asiakasta kirjallisesti kaikista muutoksista, jotka saattavat vaikuttaa sen kykyyn tai mahdollisuuksiin noudattaa tätä sopimusta ja Asiakkaan antamia kirjallisia ohjeita.\nVelvoitteet sopimuksen jälkeen\nVelvoitteet, joiden on niiden luonteen vuoksi tarkoitus säilyä voimassa tämän sopimuksen voimassaolon päättymisestä riippumatta, jäävät voimaan sopimuksen päättymisen jälkeen.\nKäytettyjä lähteitä / suositeltuja lisätietoja\nWP29 - Guidelines on transparency under Regulation 2016/679\nGDPR-asetus, etenkin artiklat 28, 33 , 34 sekä luku rekisteröidyn oikeuksista.\nListaus EU-komission tietosuojan riittävyyspäätöksistä\nPrivacy Shield -rekisteröityjen yritysten listaus\n© 2018, Agendium Oy. Kaikki oikeudet pidätetään.\nAkatemia.tietosuojamalli.fi tarjoaa ohjeita sekä Tietosuojamalli- pavelun tehokkaaseen hyödyntämiseen että laajemmin tietosuojatyöhön ja oikeaoppiseen henkilötietojen käsittelyyn.\nPalvelun tarjoaa Agendium Oy, joka kehittää Tietosuojamalli-palvelua. Tutustu Akatemia- palvelun täydellisiin käyttöehtoihin täältä.


Rovaniemen Palloseura - Vihdoinkin se alkaa! RoPS:n kotikausi 2020 käynnistyy HIFK:ta vastaan.\ntiistai, 07 heinäkuu 2020 23:05\nRoPS:n nuoria sankareita Juho Hyvärinen, Jussi Niska, Matias Niemelä sekä Tuomas Kaukua.\nVeikkausliiga on palannut valtakunnan otsikoihin, ja Rovaniemen Palloseura käynnistää kotikauden 2020 isännöiden Helsingin IFK:ta. Ottelu Keskuskentällä alkaa keskiviikkona 8.7. klo 18.30. Matsin näyttävät suorana myös Ruutu Urheilu sekä Hattrick Sports Bar.\nIso paha Helsingin IFK on joukkue, joka herättää tunteita riippumatta siitä, missä lajissa seura pelaa.\nJalkapallon puolella HIFK on yksi alkuperäisen jalkapallon mestaruussarjan perustajaseuroista ja samalla ensimmäinen sarjamuotoisena pelatun SM-sarjan mestari. Tuo mestaruus on vuodelta 1930.\nKaudelle 2020 arvovaltainen Urheilulehti povasi HIFK:n yltävän peräti seitsemännelle sijalle. Sijoitus on sama, johon HIFK ylsi myös viime kaudella.\nViime kaudelle HIFK siirtyi norjalaisen Tor Thodesenin alaisuuteen, ja pelaa myöskin valmentajansa näköistä jalkapalloa.\n- HIFK on suoraviivainen, juoksuvoimainen, raapii ja riistää. He elävät pitkälti kakkospalloista, RoPS:n päävalmentaja Vesa Tauriainen kuvailee.\n- Tässä mielessä he ovat täysin erilainen joukkue kuin meidän avausvastustaja FC Inter.\nHIFK hävisi omassa kauden avauksessaan kotona hallitsevalle Suomen mestari Kuopion Palloseuralle 0-3. RoPS puolestaan hävisi vieraissa viime kauden hopeajoukkue FC Interille 3-1.\nKokonaisuutena RoPS:n suoritus oli parempi kuin mitä numerot näyttävät. RoPS oli avausjakson ensimmäiset 30 minuuttia aavistuksen vastaantulijana, mutta pääsi ottelun edetessä paremmin mukaan.\nViimeisen vartin RoPS joutui pelaamaan vajaalla, ja se myöskin kostautui tuloksessa. Toisaalta RoPS:n nuoret pelaajat Jussi Niska kirkkaimpana kärkenä esiintyivät ennakkoluulottomasti.\n- Ennen Interiä emme juurikaan ole päässeet pelaamaan ns. liigaotteluita. Oli hyvä nähdä, missä olemme menossa, Tauriainen kertaa Turun ottelun antia.\n- Kuluneella viikolla olemme kiinnittäneet huomiota niihin asioihin, jotka Inter-pelistä nousivat esille. Huomenna lähdemme luonnollisestikin parantamaan siitä suorituksesta.\nTietojen mukaan Helsingin IFK pääsee matkustamaan Napapiirille kokolailla täydellä kokoonpanollaan. Ainoastaan Rovaniemelläkin tunnettu Mostagh Yaghoubi lienee sivussa. Sen sijaan Sakari Tukiainen nähtäneen jälleen punaisten kokoonpanossa.\nKatsojille mielenkiintoista seurattavaa ovat myös HIFK:n puolustuspään kokeneet Hannu Patronen ja Sakari Mattila unohtamatta myöskään HIFK-ikoneita Jukka Halmetta ja Matias Hännistä.\nRovaniemen Palloseuran osalta sairaslista alkaa hiukan kaventumaan. Samuel Olabisi on jälleen pelikuntoinen. Myöskin viime ottelussa sivuun joutuneet Aleksandr Kokko ja Juho Hyvärinen pystyvät pelaamaan. Sen sijaan Eetu Muinosen kohdalla on vielä kysymysmerkkejä.\nRovaniemen Palloseura vastaan Helsingin IFK Keskuskentällä keskiviikkona 8.7. klo 18.30. Liput otteluun RoPS:n Bingolta (klo 12.00 – 16.00), netistä www.lippu.fi sekä Rovaniemen Prismasta.\nLopuksi muistutus kaikkiin otteluun saapuville. Elämme edelleen pandemian aikaa, joten huolehtikaa turvaväleistä, muistakaa käsihygienia ja mikäli olet lievästikään oireinen, älä saavu otteluun.


La Danse de la Licorne: Balettipostaus: Kevätnäytös se sieltä pikkuhiljaa hiipii...\nBalettipostaus: Kevätnäytös se sieltä pikkuhiljaa hiipii...\nNo on siihen esitykseen vielä reilu kolme viikkoa. Mutta se tarkoittaa sitä, että treenejä on enää kolme kappaletta, ja omia peilisalitreenejä kaksi (nyt perjantaina ei ole tietenkään kun on vappu), pahimmassa tapauksessa vain yksi, koska ensi viikon perjantain olen mennyt vahingossa tuplabuukkaamaan. Toivottavasti saisin uuden peilisaliajan.\nEilen näytösharjotuksessa tehtiin ekaa kertaa koko ohjelmanumeromme loppuun asti. Mun mielestäni meidän esitys on tosi hieno, ja erityisesti siitä tulee kiittää meidän opettajaa, joka on tehnyt siihen koreografian. Meidän ryhmä koostuu aikuisaloittajista, joista jotkut on tanssinut jo parisen vuotta ja jotkut on alottanut viime syksynä. Tämän lisäksi lisää variaatiota porukkaamme tuo se, että jokaisella on erilainen elämänhistoria: joillakin on enemmän tanssitaustaa, joillakin ei yhtään. Jotta esitys voi olla hieno, koherentti kokonaisuus, sen täytyy siis olla teknisesti melko helppo, jotta kaikki osaa tehdä sen hyvin. Ei sinne koreografiaan voi laittaa mitään piruetteja tai hyppyjä, jos ei ole varmaa, että kaikki osaa ne hyvin. Olisi noloa sekä esiintyjille että opettajalle, jos lavalla tehtäisiin vain puoliksi osaten vaikeampia liikkeitä. Kuitenkaan esityksen helppous ei saisi näkyä lopputuloksessa niin, että esitys olisi tylsä tai lapsellinen. Ja tässä on mun mielestäni meijän opettaja onnistunut tosi hyvin, sillä meidän ohjelmanumero on näistä kaikista seikoista huolimatta silti kaunis balettiesitys. Tämä on tietysti vaan mun näkemykseni, mutta toivon että myös yleisö kokee samoin :)\nViime viikolla kokeilimme siis tanssiopistomme pukuvaraston valkoisia pukuja, mutta en oikein löytänyt sieltä itselleni sopivaa. Tai no yhden kelpuutin, sillä sain sen just ja just kiskottua ylleni. Voi olla, että se menisi yhden esityksen ajan, mutta riski repeämiselle voi olla suuri, etenkin kun nostaa kädet ylös :D Kuitenkin, kysäisin eilen opettajalta, että kannattaisikohan mun vaan ostaa oma valkoinen puku, sillä mun on muutenkin tarkoitus jatkaa balettia toivottavasti vielä monta vuotta, niin voipi olla että sille tulisi ehkä muutenkin käyttöä. Ope sanoi että voin ihan hyvin ostaa, ja suositteli myös sellaista aluspukua. Kyselin myös trikoista, mutta ei ole vielä päätetty, olisiko ne valkoiset vai ihonväriset. Ihonvärisiksi kuulema kelpaa ihan perus paksut nylonitkin, mutta valkoisten olisi hyvä olla ihan kunnon balettitrikoot. Tein taas netissä paljon hintavertailuja, ja totesin että Suomessa puvut edelleen on sitä 40-50e hintaluokkaa, joten tilasin briteistä, DanceDirectistä. Sieltä tilasin puvun, aluspuvun ja trikoot 58 euron hintaan (£42), joten olen ihan tyytyväinen. Tilasin siis ihonväriset balettitrikoot, koska ne oli £3,80, eli suunnilleen samaa hintaa kuin ihan perus paksut sukkiksetkin tavallisesta kaupasta, joten sama se kai sitten on mistä ne ostaa.\nValkoinen puku on Plumelta, hintaa oli n. £10. Olen nyt käyttänyt Plumen pukuani treeneissä aika paljon, ja olen tykännyt siitä kovasti. Alkuun tuntui vähän turhan napakalta, mutta nyt käytössä olen kai jotenkin tottunut siihen eikä se tunnu mitenkään pahalta. Aluspuku on Capeziolta, hinta n. £17. Mun mielestä tuo oli väriltään paras kaikista tarjolla olevista vaihtoehdoista, sillä ne muut oli mun makuuni jotenki liian ruskeita/oransseja/tummia. Tiedä sitten mikä tuo sävy ihan täsmälleen on livenä. Trikoista otin nyt tuon dark tan-sävyn, ja kaapista löytyy iskemättömänä myös nuo valkoiset trikoot samalta valmistajalta (Revolution).\nViimeksi tilaus taisi tulla tasan viikossa kotiovelleni, mutta tilasin nämä nyt hyvissä ajoin, jos tällä kertaa sattuisikin olemaan jotain toimitusongelmia tai jos mun tarviikin palauttaa tai vaihtaa joku noista tuotteista. Viime postauksessa pohdiskelin vähän eri alusvaatemahdollisuuksien välillä, mutta tuo aluspuku sai eniten kannatusta ja myös opettajakin suositteli sitä eniten. Jossain vaiheessa kyllä ajattelin hankkia myös sellaisen rintsikkatopin, mutta se jäi nyt vielä tästä tilauksesta paitsi.\nMillä mallilla teidän esitysharjoitukset on vai onko teillä jo ollut esiintymisiä? :)\nLoppuun vielä hiukan tunnelmia viime viikon perjantain peilisalitreeneistä. Harjoittelin aikalailla vaan näytöstä, ja sain kuin sainkin sen taottua tajuntaani :D Askeleet muistan jo ihan hyvin, mutta yhdessä vaiheessa musta tuntuu että kädet vaan huitoo. Eilisissä treeneissä pyysin opettajaa hiukan tarkentamaan, että mitäs ne kädet nyt oikeen tekee tuossa yhessä kohdassa, niin nyt sekin asia hiukan selvis mulle. Siinä kohdassa askeleet menee niin nopeesti, että kädet unohtuu.\nEn pääse yli siitä miten ihanat noi ikkunat on.\nNukuin pommiin ja myöhästyin omasta salivarauksestani, joten päällä oli vaan ihan perus juoksutrikoot, hihaton violetti toppi ja pitkähihtainen harmaa trikoo lämmikkeenä.\nTunnisteet: aikuisbaletti, baletti, esiintyminen, esiintymisasu, kevätnäytös\nHelinä 29. huhtikuuta 2015 klo 10.21\nMuistan kuinka kamalaa oli, kun showtanssissa ope teki kerran niin hirvittävän vaikean esityssarjan, ettei kukaan oppinut sitä täydellisesti! Se ikävä tunne, kun tietää lavalla esityksen näyttävän aivan kamalalta :/. Onneksi kokemus jäi yhteen kertaan! :D\nYksisarvinen 30. huhtikuuta 2015 klo 9.48\nHöh! Kauheeta. Tossa pitäis opella olla hiukan kanttia päättää helpottaa esitystä, jos näyttää siltä ettei ryhmä ole valmis esiintymään. Onneks oli vaan kerta!\nHeidi 30. huhtikuuta 2015 klo 3.45\nMeillä on näytös kolmen viikon päästä, ja pientä hirvitystä alkaa pukkaamaan ilmoille Faustin suhteen. Sitä on tehty aika vähän - ollut vain kaksi viikonloppua, jolloin koreografi on meille sitä kunnolla opettanut. Coppelia puolestaan alkaa olla paketissa pikkuhiljaa. Tietenkin masurkassa (Coppeliaan kuuluu siis) on jotain hienosäätöä, mutta muuten ok.\nMuistan kyllä erittäin hyvin viime kevään, ja se oli yhtä painajaista! Meidän tanssinumero oli vaikea ja aika tuntui ihan kirjaimellisesti loppuvan kesken; viikkoa ennen näytöstä opekin oli niin epätoivoissaan, että uhkaili vetää numeron pois esityslistalta. Tietty mun koivet ottivat nokkiinsa rajusta treenistä - molemmat lonkat tulehtuivat ja leikattu polvi turposi tukiksi, ja vielä näytösviikon alussa sain liikuntakiellon. Onneksi polvi (ja lonkat!) rupesivat paranemaan, mutta näytösaamuna teatterilla sain opelta kuulla, että hän on vetänyt mut pois näytöksestä tuon polviongelman takia. Voi jumatsuka..! Mä joka tapauksessa päätin, että mähän menen ja esiinnyn, oon tehnyt niin sairaasti töitä sen numeron eteen enkä aio nyt luovuttaa. Ensin pakoilin opettajaa kaikkialle (fiksua, joo-o...), mutta viimein juttelin asiat selviksi, ja omalla vastuulla sain luvan esiintyä. Eikä se olisi juuri paremmin voinut enää mennä! Dvd:ltä kun olen katsonut sitä esitystä, niin mä olen auttamattoman heikko "tanssija" muihin verrattuna: piruetit on tosi huonoja, kädet korkealla, fermeet eivät oikein hypänneet kunnolla, arabeskit oli matalia, puhumattakaan fouetteista... Mutta siitä on nyt vuosi aikaa, ja toivottavasti olen kehittynyt edes inasen verran!\nMä tykkään ihan hirmuisesti Faustin numerosta - se on eräänlainen noitatanssi, joka on jaettu eri kokonaisuuksiin, ja me ollaan pikkunoitia :D - koska teknisesti se ei ole kovinkaan vaativa (muut tanssijat taitavat olla vitos- tai kutosluokkalaisia), mutta siinä kyllä korostuu nilkat, polvet ja fouetteiden ja arabeskien korkeudet.\nSen sijaan Coppelian masurkka on ärsyttävä, en juurikaan tykkää siitä. Mutta Coppelia-nuken roolista mä tykkään :D Sen puku vaan on järkyttävä, ja kaiken kirjaimellisesti kruunaa muovinen tiara - just sellainen mitä voi saada jostakin prinsessa- tai barbilehdestä. Joo-o... Mutta Faustin puku se vasta järkytys on! Erittäin ohutta ja läpinäkyvää materiaalia (sifonkia kaiketi), väriltään hennon vaaleanvihreä ns. kaapu, joka solmitaan vyötäisiltä yhdellä nauhalla. Ja alle vain aluspuku!! Se on läpinäkyvä, hihaton, helma ulottuu puoleen sääreen ja halkiot suoraan lanteille! Kääks, se on kyllä kaikkea muuta kuin hento pikkunoidan asu.. x/\nYksisarvinen 30. huhtikuuta 2015 klo 9.59\nOlen varmaan lukenutkin ton sun viime kevään tragedian sun blogista :/ Ja kyllä mää uskon että olet ihan varmana kehittynyt vuodessa tanssijana! Käyt kuiteskin aika monta kertaa viikossa tanssimassa ja se sun balettiopisto vaikuttaa aika laadukkaalta. Tai siis sitä tarkoitan että ku sehän nimenomaan oli sellanen balettiin keskittynyt opisto, jos oikeen muistan? Aivan varmana oot kehittynyt :) Mä ajattelin tehdä tossa toukokuun lopussa sellaisen kuvasarjapostauksen, missä vähän vertailen elokuussa 2014 otettuja kuvia (esim. aukikierrosta tai spagaatista tms) ja sit vertailen vähän uusiin kuviin, jotka tulen ottamaan toukokuussa. Ajattelin että se vois olla sellainen kiva konkreettinen ''todiste'' itselleni, että oikeesti olen oppinut jotakin :)\nMun mielestäni toi pikkunoidan asu ei kuulostanut lainkaan niin pahalta! :D No, ehkä jos näkisin sen olisin eri mieltä. Minkälainen se Coppelian asu on (muuta ku tiara)?\nHeidi 1. toukokuuta 2015 klo 4.00\nLöydät kuvia tuosta Coppéliasta seuraavasta linkistä:\nTosi hyvä idea vertailla kuvien kautta ja huomata kehittymistä! Muuten voisin itsekin toteuttaa vastaavanlaisen idean, mutta en taida kuviin saada esimerkiksi spagaatin suhteen edistymistä, koska en ole tehnyt sen eteen mitään töitä :D\nMutta jos tarkkaan miettii, niin kaiketi tasapaino on kehittynyt; oikea jalka on mun vahva jalka, ja monesti tuntuu, että voisin vaan tasapainoilla sillä koivella vaikka kuinka pitkään, mutta vasen jalka on huono.\nArabeskeissä ja jalannostoissa on ehkä kans kehittynyt hieman, mutta selän suhteen on tapahtunut aika paljon edistymistä. Vuosi sitten en taipunut alaselästäkään, yläselästä puhumattakaan. Rakenteellisia seikkoja ei voi muuttaa ja kun murtumat tulevat luutumaan, niin yläselkä jäykistyy entisestään. Mutta saan tosiaan taivutettua paljon enemmän, ja arabeskeissä ehkä ihan hitusen verran enemmän saan selkää ylemmäs. Olen mä kyllä tehnyt ihan hitosti töitäkin sen eteen: lihaskuntotreenin tuloksena mulla on tosi vahva keskivartalo (huomaa myös siitä, että saan jalan vietyä ilmassa edestä taakse tai takaa eteen melkein 90 asteen kulmassa suht. hallitusti), fysioterapeutin ohjelman sekä tiettyjen joogaliikkeiden avulla liikerata on aavistuksen parempi. Opin myös itse naksauttamaan rangan ja löytämään eri keinoja, joilla selän saa pysymään kunnossa.\nVaikka mä haluaisinkin olla oppinut tuplapiruetit myös kärjillä, niin tärkeintä on tuo selkä ja tasapaino, koska niistä on niin paljon enemmän hyötyä ja apua kokonaisvaltaisesti.\nNyt mä sain sitten inspiraation tehdä postaus noista opituista jutuista, kiitti hei vinkistä! :D\nHeidi 1. toukokuuta 2015 klo 4.04\nSelailemalla tanssikoulun sivujen kuvagalleriaa, löysin myös kuvan tuosta Faustin asusta:\nEli tuolla oikeassa reunassa ja etualalla olevilla tytöillä, tuo vähän tummempi (vähän sinertävän sävyinen) puku.\nYksisarvinen 2. toukokuuta 2015 klo 4.05\nJuu olehyvä :) Mun mielestä on tärkeetä pysähtyä välillä havainnoimaan, että mitä on oikeesti oppinut ja missä on parantunut. Silloin koko touhuun saa uudenlaisen otteen kun huomaa, että tällä mitä mä teen todella on merkitystä omaan tanssitaitoon. Ja toki siihen havainnoimiseen kuuluu myös niiden asioiden huomaaminen, jotka ei oo vielä ihan halutulla tasolla, niin tietää sitten et mihin kiinnittää treenatessa erityisesti huomiota.\nJa eeei noi esitysasut nyt NIIN kauheita oo :DD Ainakaan mun mielestä!!\nHeidi 5. toukokuuta 2015 klo 5.22\nHih, mulla on nyt tuo Faustin puku kotona, odottaa että ompelen siihen kukkia koristeeksi. Ehkä ompelen siihen jonkin lakanavuoren alle, niin ei ole NIIN alaston olo ;) :D :''D


Kiertää. Kiertää! No mikä ettei!: syyskuuta 2009\n...Markkinat! Onpas mennynä taas aikaa viime kerrasta mut minkäs teet ku o saana juosta piä kolomanten jalakan taas. On oltu Bellys ja Rocksis talon seppänä palttiarallaa kymmenen keikan verran yhteesä ja käyty Häkkisen Markon puolest keikalla. Ja Pentti Hietasen konserttiturneekii pääs alkaamaan ja siel ollaan erikoishommisa. Tää kuun lopu ja ens kuumennään iha yht tiukal aikataulul ja lisäks otetaa viel Semifinaalikii haltuun talonsepän ominaisuures. Kyl ei vappaita palajoo näy paitti yks kokonaine viikko. Sillo tulleekii juniori isälleen ja laatuaika o parhautta sillo. Muuteha täs mennää vähä mite sattuu :) Pallaillaa taassisa, rakas päiväkirja. Granfeltin Benin orkka kävi pyärähtää kivil ja voi luoja et veti hyvän keikan. Beavis repäs loistosoundit kohilleen.\nLähettänyt Oksu klo 23.48 1 kommentti:\nTunnisteet: OTR, Pena, Semifinal\n...Onpas siit aikaa vierähtänä ku tääl o näköjää viimeks käyny. Mistähä sitä aloittais? Vielku muistais jottai... Totatota...\nAis nii... Kävin tuuraas Huotarii Kotiteollisuudes ja siin vanhas tutus pestis elikkäs valohommis. Viimeks ku oon ukkoje kaa liikkunu ni vuos tais olla 2000. Itikses oli äijil keikka ja sinne siis. En ny muista mitä kaikkee puuhailtii mut kuvat saa kertoo tarinansa Ja viel... Sit muistaaksein oltiinkii jo Nosturis talon seppänä ja vaivaset viis bändii oli sinä iltan. Pari niist jäi mieleen mut muute iha kivat kekkerit. Kysees oli skeittaajien skeitti hommat elikkäs aikas hc-painotteine oli se ilta. Ja sit oltiinkii jo On the Rocksis talon seppänä ku Jusa soitteli hommiin. Eka iltan tais olla stand-uppii ja Lahtelainen Raaka-aine. Orkast ei oikein muut jääny mieleen ku se et pojil oli homma aikas kohillaa paletis. Omat IEM:ät mukan ja oikein tehty räkkikii viel. Viel ku saavat antennivahvistimen hommattuu ni joha toimii. Seuraavan iltan oli nostalgiameininkii. Hääjuhlat jossa soitti Valtava, Kronik ja miun suosikki Fokker. Joka orkas soitti sulhomies kannui ja vetelivät 3-5kpl per orkka. Siit purku piälle ja LiveKaratee lauteille. Sit iski sellane lenssu pääl sinä päivän ja hikoilu and et oli pakko koodaa Liuhul et hoitrais sen sunnuntain. Joka meni sit sängyn pohjal maate. Siis Liuhulle yhet velkaa....\nLähettänyt Oksu klo 21.48 3 kommenttia:\nTunnisteet: KT, nosturi, Rocks


Suurtehopuhallin lunasti paikkansa maanalaisissa tiloissa - Pelastustieto\nPelastustieto blogi 25.11.2016\nSuurtehopuhallin lunasti paikkansa maanalaisissa tiloissa\nHankinnan syynä oli se, että haluttiin varautua maanalaisten tilojen tuulettamiseen. (Kuva: Helsingin pelastuslaitos.)\nKun Pekka Pouta Ilmatieteen laitokselta ennustaa hirmumyrskyä, se tarkoittaa puhuria 32 metriä sekunnissa. Jos Heidi Hälyttäjä lähettää Käpylän 4094:n suurtehotuulettimen matkaan, silloin on tiedossa puhinaa 37 metriä sekunnissa. Vaikka käryisi isompikin perhepizza, niin savut saadaan pihalle yleensä ennen vuoronvaihtoa. Kerran on miestä vaihdettu tuuletinkeikallakin. Se tapahtui 2013 Kehäradan tunnelissa, kun tuuletettiin koko päivä rakennustyömaan palon käryjä.\nVuosituhannen vaihteen jälkeen Helsingin Pelastuslaitos yhteistyössä Helsingin Energian, Helsingin Veden ja Helsingin Kaupungin Liikennelaitoksen kanssa hankki siirrettävän suurtehopuhaltimen.\nRahoitusta saatiin myös Palosuojelurahastosta.\nAikaisemmin pelastuslaitoksen suurin puhallin oli ”Teräsnyrkkiin” eli H 15:een sijoitettu ”Big Mama”, voimavirtakäyttöinen kahden miehen kannettava puhallin. Tänä päivänä kyseinen puhallin soveltuu lähinnä sen ”maman” tukankuivaajaksi…\nHankinnan syynä oli se, että haluttiin varautua maanalaisten tilojen tuulettamiseen. Osassa tunneleista on omat puhaltimet, mutta suurimmassa osassa ei. Voihan kiinteisiinkin järjestelmiin tulla tulipalossa vikoja, joten varajärjestelmä on hyvä olla valmiina. Tunneleita löytyy Helsingin kaupungin alta noin 250 kilometriä. Tunneleissa kulkee metron lisäksi henkilö- ja kuorma-autoja sekä tietysti sähköjohtoa ja vesiputkia niin kaukolämmölle, juomavedelle kuin jätevedelle.\nPuhaltimeksi valittiin vuonna 2003 Rosenbauerin valmistama siirtolavalle sijoitettu puhallin. Sen työntövoima on 2500 N joka saadaan aikaan 100 hv:n Deutz -dieselin pyörittämällä 1.6-metrisellä potkurilla. Ilmavirtaus on 37 metriä sekunnissa.\nKun Käpylän asemalla täytyy siivota syksyn lehdet pihasta, niin yksi mies hoitaa homman sujuvasti eikä tule hikikään. Läheisen K -kaupan talkkarilla saattaa tulla pitempi haravointipäivä… Puhallinta säilytetään pihalla, koska lämmintä hallitilaa ei Helsingin Pelastuslaitoksella ole vapaana. Akku on tietysti latauksessa ja johto on kiinnitetty niin, että se irtoaa ehjänä keikalle lähdettäessä. Koska puhaltimen moottori toimii 12 v järjestelmässä, kuljettavaan yksikköön 4094 on lisätty 12 v Nato-liitin lisävirran syöttämistä varten. Dieseliä riittää tankissa koko päivän puhkumiseen.\nKäytännön tehoa voi hahmottaa Suomenlinnan huoltotunnelin tuuletustestin tuloksella. Kyseessä on 1300 metriä pitkä tunneli jonka poikkileikkauspinta-ala on 15 neliömetriä. Tunnelin suunta on karkeast 310 -130. Testin aikana oli tuulen suunta ulkona noin 030 ja voimakkuus 2 m/s, ilman lämpötila seitsemän astetta. Puhallin ajettiin Kaivopuiston puoleiseen päähän ja mittarit Suomenlinnan päähän.\nTunnelissa kulkee vesi- ja viemäriputkia sekä pakettiautolla ajettava ajoväylä. Tunnelissa oli normaalit ilmanvaihtokoneet päällä, ja ne tuottivat Suomenlinnan puoleiseen päähän 2 m/s ulosvirtauksen.\nKaikki ovet oli tietysti auki ja suurtehopuhaltimen annettiin käydä 10 minuuttia täydellä teholla ennen mittausta. Mittaustulos kertoi, että ulosvirtaus Suomenlinnassa oli noussut kahdesta metristä sekunnissa seitsemään metriin sekunnissa.\nPuhaltimen teho riittää reilusti esimerkiksi tunnelissa tapahtuvan ajoneuvopalon savun hallitsemiseen. Henkilöauton palossa riittävä virtausnopeus on 2 m/s, joten silloin pitää puhaltimen tehoa rajoittaa ettei siitä tule haitallisia, mahdollisesti paloa kiihdyttäviä vaikutuksia. Palokuorma voi vaihdella tunnellissa paljonkin, eikä tunnelipaloista taida ainakaan Suomessa olla kellään ”runsaan kokemuksen tuomaa rutiinia”.\nMikään keikkahaavi puhallin ei ole mutta kyllä sillä joka vuosi on keikalla käyty. Allekirjoittaneelle on sattunut kolme varastopaloa ja kaksi autohallin paloa. Pasilassa paloi auto noin sadan auton tallissa. Savunpoistoluukku löytyi sopivasti hallin toisesta päästä.\n4094 ajettiin hallin ajoluiskaan ja auton päällä olevan puhallin säädettiin samaan kulmaan ajoluiskan kanssa.Halli tyhjeni muutamassa minuutissa.\nHarjoituksissa puhallinta on käytetty ohjaamaan talopolttosavuja pois lähellä olevan hevostallin ovesta ja valkoisen tiilitalon seinästä.\nSiirtolavaan kiinnitetty puhallin on nyt käytössä oleva malli. Rapakon takana on käytössä pick upin lavalle asennettu kääntyvä puhallin. Sen lähtönopeus on parempi kun ei tarvitse vaihtaa lavaa, yksikkö on lyhyempi sekä matalampi ja siksi sillä pääsee ahtaammillekin pihoille.\nSillä voisi olla käyttöä kun tuuletellaan tulevaisuudessa niitä 30-kerroksisia tornitaloja.\nPaloesimies Tapio Tihtonen


Webinaari: Etätyössä -kohti sujuvia työpäiviä\n13.4.2021 15:00 – 16:30\nHuhtikuun webinaari: ETÄTYÖSSÄ -kohti sujuvia työpäiviä tiistaina 13.4. klo 15.00-16.30\nEtätyö haastaa työyhteisöä ja yksilöitä. Tavoitteet ja oma rooli työyhteisössä voivat sumentua, tulkinta viestinnässä voi hankaloitua, pienet työssäjaksamista tukevat asiat hävitä. Kotitoimistolla voi olla ahdasta, ergonomia huonoa ja keskittyminen vaikeaa. Työhön voi upota ja taukoja on hankala pitää. Kollegaa ei uskalla häiritä ja etäkokoukset seuraavat toistaan monotonisena virtana. Toimistollakin on autioita huoneita ja tyhjiä käytäviä. Kuulostaako tutulta? Muutoksen toteuttaminen on vaikeaa. Muutos alkaa omien toimintatapojen tarkastelulla. Saat webinaarista faktaa ja vinkkejä oman työn johtamiseen, toiminnan muuttamiseen ja työssäjaksamiseen.\nTämän webinaarin tavoitteena on työpäivä, jossa kuljemme kohti asetettuja tavoitteita, pyydämme ja saamme palautetta, ylläpidämme jaksamista ja dynaamisuutta työpäivässä ja haemme ajoissa apua, jos tarvitsemme sitä! Kouluttajana toimii yhteistyökumppanimme Työvalmennus Futuurin uravalmentaja Päivi Saatsi.\nLähetämme webinaariin ilmoittautuneille lyhyen ennakkokyselyn ennen webinaaria omista etätyövoimavaroista ja kuormittavista tekijöistä.\nILMOITTAUTUMINEN ON PÄÄTTYNYT. Lähetämme ilmoittautuneille 9.4. osallistumisohjeet sähköpostitse.\nTervetuloa, webinaari on avoin ja maksuton kaikille Agronomiliiton jäsenille.


Kalastuslupa Eläkeläiset | Elokuvat Helsinki\nEläkeläiset saavat kalastaa myös vastedes ilmaiseksi. Ylen mukaan hallitus on päässyt sopuun uuden kalastuslain viimeisestä kiistanaiheesta.Hallitus päätti Ylen mukaan, että yli 65-vuotiaiden ei tarvitse maksaa valtakunnallista kalastusmaksua.\nKyllä ne eläkeläiset, jotka kalastavat olisivat mielellään maksaneet tasavertaisesti sen maksun. Ainakin minä, joka olen itsekin yli 65v. Tuntuu kuin olisin oikeutettu nyt loisimaan. Entäpä ulkomaalaiset tänne muutamaksi päiväksi kalastamaan tulevat? Pitääkö heidän iskeä 39 euroa tiskiin ensimmäisenä?\nKalastuslupa declension in Finnish in all forms CoolJugator . Rumba » Uutiset » Kumman rumpuklinikalle sinä menisit: Jussi69:n vai kiukkuisen Eläkeläisen, joka Kokonaan K18-kamaa on kuitenkin toisen eläkeläisen eli Eläkeläiset-yhtyeen Kristian Voutilaisen.\nRiita eläkeläisten kalastusmaksusta jumiutti pitkään kalastuslakiuudistuksen etenemistä; viime hetkillä eläkeläiset jätettiin maksun ulkopuolelle; Kalastusmaksujen kertymä jäi vuonna 2016 selvästi odotettua niukemmaksi. Uuden kalastuslain valmistelussa varauduttiin 10,6 miljoonaan euron kertymään, mutta se jäikin 8,7 miljoonaan.\nPärjätkööt eläkeläiset makaronilla ja maksalaatikolla kuten me muutkin suomen pari miljoonaa vähävaraista. Kyllä ne järven kalat kuuluu eliitille.\n"Kalastuslupa käytäntöön ei tule muutosta !" Kylläpäs. Yhtenäinen viehelupakin on muutos. Onneksi muutos parempaan päin.\nHeinolan kauniit vesistöt kutsuvat sinut viettämään päivän vesillä vaikka kalastaen. Tutustu kalastusalueisiin kaupungin kalastuslupien vesialuekartasta. Vasemmalta olevista linkeistä voit tutustua tarkemmin kalastusalueisiin ja -lupiin.\nAmmuntaa Suomi Trackerit ELISA MALIK – JOULUKUU | bullet journal Suomi 2019 1145 1. Kommentit. Jaa. 1. Argentiinan laivasto (esp. Armada de la República Argentina) on Argentiinan asevoimien merellinen puolustushaara, ja se muodostaa yhdessä ilmavoimien ja maavoimien kanssa Argentiinan asevoimat. Argentiinan laivaston alusten etuliitteenä käytetään lyhennettä ARA. Merivoimien juhlapäivä on 17. toukokuuta, jolloin juhlitaan Espanjasta 1814\nEtusivu Hanki kalastuslupa Tulosta kalastuslupasi Tietoa kalastusluvista Tietoa palvelusta Yhteydenotto Yhteystiedot: IT System Service MH Oy Erolanniementie 80 71260 Juurikkamäki FINLAND. Sähköposti: [email protected] Usein kysyttyjä kysymyksiä kalastusluvista\nKe 10.10.2018 Eläkeläiset ja muut ehtiväiset pilkkivät Vaasassa Hietasaaren venelaitureiltaklo 10.00 – 14.00. Tarjolla kahvia ja leivonnaisia! Seppokin tulee, tule sinäkin. Tervetulleeksi toivottavat Eero, Reijo, Veikko ja Kari” Pe 12.10.2018 Onkikisat Halsua. Paikka Halsuan ravirata/pesäpallokentän kohdalla.\nKalastuslupa on lunastettavissa verkkopankkimaksulla tai luottokortilla 24 h / vrk. Toimitamme kalastusluvat nopeasti käyttöösi. Saat tulostettua kalastusluvat mukaan tavallisella tulostimella. Kalastusluvat toimitetaan automaattisesti ilman lisämaksua myös sähköpostitse pdf-.\nKaitalampeen istutetaan noin kolme kertaa vuodessa. Istutuksen jälkeen viidakkorumpu (paikallisten kännykkä) soi, ja eläkeläiset istuu siellä mato-ongen kanssa niin kauan kuin kalaa tulee. Välillä käydään autolla viemässä kiintiökalat parempaan talteen, ja pitäähän se pakastin saada täyteen kirjolohta.


Elina 6. kesäkuuta 2016 klo 0.35\nEeppinen matkakertomukseni, olkaat hyvät.:)\nPs. Alempi ohjevideo neuvoo, miten tänne saa tehtyä tuollaisen toimivan linkin.\nJussi 6. kesäkuuta 2016 klo 22.42\nTässä tulee huonoa scifiä\nJulia Tuuhela 10. kesäkuuta 2016 klo 17.00\nSaanko lainata kuvaa omaan blogiin? Laittaisin inspiroituneen runon kuvitukseksi.\nElina 10. kesäkuuta 2016 klo 20.29\nSaat toki.:) Kuva on itse ottamani.\nKirsi 11. kesäkuuta 2016 klo 13.56\nTässä uusin huono:\nSilta kurottaa yli synkän virran. Punainen auto ajaa lujaa sillan yli, se ei halua pysähtyä sillalle. Autossa istujat kannustavat autoa, aja lujaa, aja lujempaa. Auto yrittää parhaansa, mutta jo kauan ennen sillan keskikohtaa, auto alkaa hyytyä kunnes se sammuu kokonaan. Auto on hiljaa, autossa istujat ovat hiljaa. Ei tässä näin pitänyt käydä. Piti tulla huviretki. Ei kukaan pidä huviretkeä keskellä siltaa. Vasta sillan jälkeen alkaa huviretken paras osuus. Silloin kaikki olisivat voineet henkäistä helpotuksesta, isä olisi voinut avata kravattisolmunsa ja äiti irrottaa sormensa kauhukahvasta. Lapset olisivat lakanneet tappelemasta takapenkillä. Mutta ei. Niin ei käynyt. Ja se oli punaisen auton vika.\nElina 12. kesäkuuta 2016 klo 13.58\nVoi että, alusta asti tunnelmaa.xDxD\nUlla-Riitta 12. kesäkuuta 2016 klo 17.00\nUlla-Riitta 12. kesäkuuta 2016 klo 17.09\nUlla-Riitta 12. kesäkuuta 2016 klo 17.13\nElina 12. kesäkuuta 2016 klo 20.43\nOoh, jännää!:D Rapeaa realismia.xD


Salpausselän MM-esikisat 2016 | Greenreality\nRejlers auditoi Salpausselällä järjestettyjen pohjoismaisten hiihtolajien MM-esikisojen ympäristöjärjestelmän.\nTapahtumajärjestelyjen vastuullisuus oli tärkeä osa Lahdessa järjestettävien pohjoismaisten hiihtolajien MM-esikisojen toteutusta. Auditoinnissa keskityttiin selvittämään, miten kisojen ympäristöasiat huomioitiin käytännössä. Tärkeimpiä näkökohtia olivat jätehuollon organisointi, hankintojen ympäristökriteerit ja ympäristöasioiden viestintä.\nVastuullisia urheilutapahtumia halutaan edistää, koska niillä on suora vaikutus ympäristöön ja hankintaketjujen kautta vaikutukset ylettyvät globaalille tasolle. Lisäksi suurten kävijämäärien ansiosta ihmisten ympäristötietoisuuteen ja -asenteisiin voidaan vaikuttaa osana kisakokemusta.\nKisojen ympäristövaikutusten vähentäminen näkyi esimerkiksi materiaalien hyötykäytön lisäämisessä ja jätteiden määrän vähentämisessä. Kisoissa tarjottiin lähiruokaa ja käytettiin biohajoavia kertakäyttöastioita. Rakenteissa ja huonekaluissa oli hyödynnetty kierrätysmateriaaleja. Jäteastioita oli runsaasti ja jätteet lajiteltiin.\nEkokompassi-sertifikaatti on pk-yrityksille ja tapahtumille\nsopiva ympäristöjärjestelmä. Lisätietoja Ekokompassi-ympäristöjärjestelmästä: www.ekokompassi.fi\nMikko Heikkinen, puhelin 040 8011 854,mikko.heikkinen(at)rejlers.f


HS Illassa päivän tärkeimmät uutiset: Helsingin seudun Prismat vastedes auki lähes keskiyöhön | HS Ilta | HS\nHS Illassa päivän tärkeimmät uutiset: Helsingin seudun Prismat vastedes auki lähes keskiyöhön\nEduskunta päätti tiistaina vapauttaa kauppojen aukiolon.\nHS Illassa kerrotaan, että Helsingin seudun Prismat ovat vastedes auki lähes keskiyöhön. HOK-Elanto tiedotti asiasta tiistaina pian sen jälkeen, kun eduskunta oli päättänyt kauppojen vapaammasta aukiolosta. HOK-Elannon mukaan uudet aukioloajat otetaan käyttöön heti, kun laki astuu voimaan. HS Illassa kerrotaan myös VR-yhtymän päätöksestä siirtää pääkonttorinsa Helsingin päärautatieasemalta Länsi-Pasilassa sijaitsevaan Ylen Isoon Pajaan. VR on uusissa tiloissa vuokralaisena vuoden 2017 alkupuolelta.Vielä vuosi sitten VR kaavaili rakentavansa kokonaan uuden pääkonttorin Pasilaan mutta nyt suunitelmasta on luovuttu. Helsingin rautatieaseman paikalle harkitaan hotellia ja ravintolatoimintaa. HS Illassa on myös katsottavissa kuvakooste päärautatieaseman historiasta.Lisäksi HS Illassa kerrotaan, että Helsingin poliisi on sakottanut kymmeniä Uber-taksikyytejä ajavia sekä uutta tietoa Pariisin pommi-iskuista: Pariisin iskujen pääsuunnittelija johti iskuja puhelimitse Bataclanin konserttisalin läheltä. Laura Grönqvist kirjoittaa kolumnissaan erovanhempien kipeästä ensimmäisestä joulusta ilman lasta. Haluatko lukea koko artikkelin? Hanki rajaton lukuoikeus:\nHS Illassa kerrotaan, että Helsingin seudun Prismat ovat vastedes auki lähes keskiyöhön. HOK-Elanto tiedotti asiasta tiistaina pian sen jälkeen, kun eduskunta oli päättänyt kauppojen vapaammasta aukiolosta. HOK-Elannon mukaan uudet aukioloajat otetaan käyttöön heti, kun laki astuu voimaan. HS Illassa kerrotaan myös VR-yhtymän päätöksestä siirtää pääkonttorinsa Helsingin päärautatieasemalta Länsi-Pasilassa sijaitsevaan Ylen Isoon Pajaan. VR on uusissa tiloissa vuokralaisena vuoden 2017 alkupuolelta.Vielä vuosi sitten VR kaavaili rakentavansa kokonaan uuden pääkonttorin Pasilaan mutta nyt suunitelmasta on luovuttu. Helsingin rautatieaseman paikalle harkitaan hotellia ja ravintolatoimintaa. HS Illassa on myös katsottavissa kuvakooste päärautatieaseman historiasta.Lisäksi HS Illassa kerrotaan, että Helsingin poliisi on sakottanut kymmeniä Uber-taksikyytejä ajavia sekä uutta tietoa Pariisin pommi-iskuista: Pariisin iskujen pääsuunnittelija johti iskuja puhelimitse Bataclanin konserttisalin läheltä.Laura Grönqvist kirjoittaa kolumnissaan erovanhempien kipeästä ensimmäisestä joulusta ilman lasta. UUTISET


Clydesdalen hevonen: ominaisuudet ja hinta - TEEMAT - 2022\nClydesdalen hevonen: ominaisuudet ja hinta\nCavettälo Clydesdale se on yksi tunnetuimmista englantilaisista, tulee Skotlannista ja sitä pidetään hitaana raskasheittorotuina. Se oli aikoinaan pienimpien hevoshevosten joukossa, mutta ajan myötä ja rotujen kehittyessä sitä on pidetty yhtenä suurimmista hevosista, jotka suorittavat tämän tehtävän.\nTämän hevosen nimi on peräisin läänistä, jossa se kasvatettiin, jota kutsuttiin aikoinaan täsmälleen Clydesdaleksi, mutta joka tällä hetkellä tunnustetaan Lanark tai Lanarkshire. Tämän rodun ominaisuuksien joukossa on lahden takki ja valkoisten raajojen viimeinen osa, pariliitos, joka ei voi jättää huomiotta. Se on eläin, jolla on oppivainen ja sileä luonne, helppo kesyttää ja jota käytettiin aikoinaan sekä maataloudessa että kuljetusalalla ja jolla on edelleen vedonlyönnin rooli.\nClydesdalen hevonen: alkuperä\nOlemme jo selittäneet nimen alkuperän, ne liittyvät Skotlannin maantieteeseen. Rotu näyttää syntyneen paikallisten tammien ja Flanderin orien risteyksestä, ja siellä on myös pieni osa Shire-hevosia.\nMitä Flanderin hevoset tekivät Clyden laakso? Ne tuotiin sinne 1700-luvun puolivälissä, kun tehtiin valtavia tieliikenteen toimenpiteitä kivihiilen kuljettamisen nopeuttamiseksi alueelle ja oli tarpeen kuljettaa erikoiskoneita, jotka olivat liian raskaita paikallisille hevosille. THE Flanderin hevoset ne ovat erityisen vahvoja, ja paritettuaan paikallisten tammien kanssa he synnyttivät ensimmäiset esimerkit Clydesdalen hevosesta, hevosesta, jota pidetään edelleen vahvana ja kuninkaallisena, ihanteellisena erittäin raskaan työn suorittamiseen\nTämän rodun alkuperästä on myös muita hypoteeseja, mutta tämä on edelleen uskottavin, ja joka tapauksessa he kaikki myöntävät Flanderin hevosten voimakkaan vaikutuksen, joka antaa sille paljon voimaa.\nClydesdalen hevonen: ominaisuudet\nEnsimmäiset näytteet Clydesdale Heillä ei ole juurikaan tekemistä niiden kanssa, joiden nykyään voimme nähdä työskentelevän eri aloilla. Sen muoto on muuttunut vuosien mittaan. Aluksi se oli pieni hevonen, 1900-luvun alussa, sitten seuraavina vuosikymmeninä valittiin vähitellen saada vahvempia mutta pitempiä hevosia ja majesteettisen ruumiinrakenteen. Säkäkorkeuden korkeus oli miehillä noin 164 - 173 cm ja naisilla 163 - 165 cm, koska painon ollessa noin 700-1000 kg.\nPään profiili on suora tai hieman kupera, leveä ja tasainen otsa, niska yhdistää sen viistoihin hartioihin ja on hyvin lihaksikas ja pitkä. Rinta on leveä ja syvä ja vatsa on kevyt ja hoikka, säkä, kuten olemme nähneet, on melko korkea, mutta selkä-lannerangan viiva on lyhyt ja hieman satuloitu ja lanne on leveä. Siellä lantio on lihaksikas, pitkä, leveä ja vino, mutta hännän liitoskohde on korkea, raajat ovat hoikka, mutta hyvin pyöristetty lihaksilla ja polvesta alaspäin heillä on paljon hiukset ylös peittämään sorkka joka on suuri, pyöristetty.\nUseimmilla Clydesdalen hevosnäytteillä on a lahden takki tai tumma lahti tai musta, mutta rodun standardin mukaan voi esiintyä myös muita värejä, kuten roan ja harmaa. Usein näillä hevosilla on myös valkoisia merkintöjä, jotka erottuvat muodoltaan, esimerkiksi kuonolla, jaloilla ja joskus vatsan alaosassa. Nämä valkoiset täplät ovat geneettistä alkuperää, liittyvät luonnos-Sabino-läsnäoloon ja jotkut kasvattajat valitsivat yksilöt, joissa valkoiset täplät vain kuonossa ja rungossa ovat kaikki yhtenäisiä, yhdistämällä hevosia vain yhdellä valkoisella jalalla ja hevosia, joilla on neljä valkoista jalkaa ja jolla on luonnos-Sabino-genetiikan piirteitä.\nClydesdalen hevonen: kyvyt ja käyttö\nKerrallaan keskiaikaiset ritarit käyttivät Clydesdalea vankana, koska sen koon ja voiman ansiosta se pystyi kuljettamaan ritarin ja hänen mahtavan panssarinsa taisteluun. Myöhemmin sitä käytettiin kuljetushevosena ja maataloudessa, kuljettaa kivihiiltä Lanarkshiressä ja kuljettaa vielä painavampaa materiaalia Glasgow'lle. Nykyään Clydesdalea käytetään edelleen joillakin näistä alueista, mukaan lukien maatalous, kaatettujen puiden leikkaaminen ja hinaaminen Skotlannin metsissä. Heitä ratsastetaan, pidetään lemmikkeinä ja paraateja.\nTämän rodun tunnetuimmat yksilöt ovat Budweiserin Clydesdale. Nämä hevoset olivat alun perin Budweiser-panimon omistuksessa kiellon päättyessä Yhdysvalloissa, ja niistä on siitä lähtien tullut sekä rodun että tuotemerkin kansainvälinen symboli. Budweiser-jalostusohjelma, jolla on tiukat väri- ja lihasvaatimukset, on vaikuttanut suuresti rodun fyysiseen ulkonäköön Yhdysvalloissa siihen pisteeseen, että monet ihmiset uskovat Clydesdale ovat aina lahdenvärisiä valkoisilla merkinnöillä. Clydesdale-rotua käyttää brittiläinen kotitalouksien ratsuväki rumpuhevosina, mikä johtaa paraateja seremonioissa ja osavaltioissa. Valituilla hevosilla on näyttävät takit, kuten piebald ja roan. Tätä tarkoitusta varten hevosen on oltava vähintään 173 cm pitkä. Hevosia ratsastaa musiikillinen opas yhdessä kahden hopearummun kanssa, joiden paino on 56 kiloa.\n1800-luvun lopulla Clydesdale-verta lisättiin irlantilaiseen luonnosrotuun sen parantamiseksi ja vahvistamiseksi; Näitä ponnisteluja ei kuitenkaan pidetty onnistuneina, koska irlantilaiset hevoseläinten kasvattajat ajattelivat, että Clydesdalen veri antoi hevosilleen karkeampia ja taipuvaisempia jalkoihin patologiat. Clydesdale oli keskeinen tekijä luomassa Gypsy Vanner hevonen, kehitetty Isossa-Britanniassa. Sitä käytettiin myös yhdessä muiden luonnosrotujen kanssa Australian hevosen luomiseen. 1900-luvun alussa heidät risteytettiin usein Dales-ponien kanssa, mikä loi keskikokoisia hevoshevosia, jotka olivat hyödyllisiä kaupallisten vaunujen ja sotatykistön vetämiseen.\nClydesdalen hevonen: taudit ja patologiat\nRotulle on tyypillisiä ongelmia, jotka kokeneimmat voivat tunnistaa välittömästi. Ensimmäisiä asioita, joita menet katsomaan, on sorkat ja raajatRokotusten läsnäolon ymmärtämiseksi toinen riski on krooninen etenevä lymfedeema, jolla voi olla kliinisiä oireita, kuten progressiivinen turvotus, hyperkeratoosi ja raajojen distaalisten osien fibroosi.\nClydesdalen hevosrotuilla voi olla myös jumalia iho-ongelmat, erityisesti sääressä, täsmälleen karvaisessa, joka voi kutittaa. Iho on myös herkkä auringolle, joskus liikaa.\nClydesdalen hevonen: ruokinta\nJokaisen hevosen on syötävä yksi ruokamäärä että paljon riippuu sen harjoittamasta toiminnasta. Meidän tapauksessamme on kyse hitaasta raskasvetohevosesta, jonka on siksi aina oltava lihaksikas ja sen ruokavalion on varmistettava, että se säilyttää painonsa ja että sillä on voimaa tehdä työtä, johon se on ostettu.\nVideo: Hevosten teolliset väki- ja kivennäisrehut (Saattaa 2022).\nCopyright 2022 \_ Clydesdalen hevonen: ominaisuudet ja hinta...


Välimeri on Euroopan suurin joukkohauta: sitä ylittäessään yli 30 000 ihmistä on menehtynyt. Löydetyt merkitään numerosarjoin, mutta heistä jokainen on ollut jonkun lapsi, isä tai äiti. Hukkuneet on kirja kadonneista ja heidän jättämistään jäljistä. Se kertoo pakolaisuudesta niiden kautta, jotka eivät koskaan päässeet perille.\nOma arvioni: Hukkuneet on pysäyttävä kirja. Anna Aution valokuvat merestä ja hukkuneiden ihmisten jälkeen jääneistä esineistä vavahduttavat ja Taina Tervosen haastatteluihin pohjautuvat tekstit pakottavat lukijan hiljentymään kuoleman edessä. Kirjan kautta äänessä ovat henkilöt, jotka ovat työnsä puolesta tekemisissä haaksirikkojen uhrien kanssa. Kokonaisuus on hätkähdyttävyydessään todella vaikuttava. Se on samaan aikaan kuin hiljainen rukous meren armoille joutuneiden ihmisten muistolle, mutta samalla se on myös huuto Euroopan päättäjille. Nyt tarvittaisiin viimein tekoja ja yhteisiä käytäntöjä, jotta kadonneet pystyttäisiin tunnistamaan entistä paremmin. Mutta kuuleeko tuota huutoa kukaan?\n"Tietämättömyys on tuskallista toivon ja epätoivon tanssia, joka riistää omaisilta mahdollisuuden suremiseen."\nMerestä löytyneet esineet kertovat tarinoita kadonneista ihmisistä - toivosta ja sen loppumisesta. Kuvat noista esineistä ovat meille karu muistutus siitä, mitä Välimerellä tapahtuu päivittäin, on tapahtunut jo 30 vuoden ajan. Hukkuneet on kirjoitettu juuri siksi, että ymmärtäisimme tämän ja oppisimme näkemään haaksirikkoutuneetkin ihmisinä, ei vain pelkkinä numerosarjoina. Jokaisella vainajalla on oikeus nimeen. Älä siis käännä päätäsi pois, vaan lue tämä tärkeä teos.\nAnna Autio Finlandia-palkintoehdokas 2019 Kustantamo S&S Lainatut kirjat Taina Tervonen Tietokirjat


XC40 P8 tunnelmia - Page 2 — Tekniikan Maailma\n19.02.2021 08:51 muokattu 19.02.2021 08:53\nPoistoilmalämpöpumppu voisi ratkaista ongelman jollain tasolla. Ongelmaksi muodostuisi tietenkin, kun lumisten kenkien tuoma kosteus haihtuu lattioilta ja jäätyisi sitten poistoilmakanavassa olevaan kennoon. Sitä pitäisi väliin sulattaa ihan niin kuin vaikka asuntojen ilmalämpöpumpun ulkoyksikköä - hirvittävän paljon useammin vain.\nEi matkan pituus vaikuta esilämmitetyn auton ohjaamon aikayksikköä kohti vaatimaan lämpöenergiamäärään. Nopeudella sensijaan on vaikutuksensa.\nJep. HR täydensikin jo hyvin tätä asiaa. Pätkäajoissa ajetaan tyypillisesti hitaasti ja nykivästi, jolloin lämmitettävä aika suhteessa matkaan kasvaa ja toisaalta kiihdytykset vievät energiaa.\n+18 ei ole miellyttävä sisälämpö lyhyillä ei eikä pitemmillä matkoilla.\nTuo nyt oli vain esimerkki. Itse pidän pakkasilla pyynnit jossain 22-25 hujakoilla vähän fiiliksistä riippuen. Toki silloin jos on tarkoitus mennä ulkoilemaan, on päällä talvikamat ja lämpöpyyntikin todella alhainen, ettei tule kuuma.\nAkuston lämmitys, jos se on tarpeellista, pitäisi nykyvehkeissä olla automaattista, toimia myös esilämmityksessä ja kytkeytä myös pois kun sitä ei tarvita.\nJossain määrin noin se toimii Teslassakin. Toki viilattavaa on esim sen suhteen, että akustoa ei turhaan lämmitettäisi lyhyillä matkoilla, mutta tuokin vaatisi esim navigaattorin käyttöä.\nSitä netissä on ihmetelty/valiteltu pitkin ja poikin, että merkistä riippumatta akun lämpötila ja sen hallinta tuntuu olevan jotain salatiedettä, johon kuljettajan vaikutusmahdollisuudet ovat vähäiset. En muista, että yhdessäkään autossa olisi vakiona akuston lämpötilan näyttö, saati sitten jokin painike, jolla lämmitystehoa voisi säätää.\nKyllä näin on. Täydellistä autoa ei vielä ole tehty.\nSähköautojen taival on niin alussa, että varsinaisten jatkuvasti kylmissä oloissa ajavien sähköautojen suhteen ei varmasti ole vielä edes mietitty teknisiä ratkaisuja.\nMinä en tämän talven kokemusten perusteella kaipaa mitään muutoksia Teslan lämmitysjärjestelmään näillä haminoilla.\nLämpötalouden perusjuttu on lämmön karkaamisen minimointi. Etelä Suomen oloissa sähköautojen akuista riittää tehoa lämmitykseen. Range lyhenee, mutta on edelleen siedettävä tai kohtuullinen akun koosta riippuen.\nVai ei ole mietitty teknisiä ratkaisuja, vaikka autoihin rakennetaan monimutkaisia hukkalämmön talteenottojärjestelmiä, Tesla teki kaiken uusiksi kehittäen todella monimutkaisen venttiilin ohjaamaan järjestelmää ja uusi haastavampi lämpöpumpputeknologia tekee tuloaan.\nMiten venttiilistä saadaan monimutkainen?\nLämmittämisessä on tärkeintä estää lämpöhävikit. Jos ainut energianlähde on ajoakku, niin sieltä se lämmitysenergia pitää ottaa. Lämpöpumpuilla ja muulla tekniikalla yritetään ja voidaan parantaa hyötysuhdettä, mutta ainoa energian lähde on kuitenkin se akku, joten range lyhenee vääjäämättä, jos lämmitys tehdään akulla.\nSitä mietin, että onko Tesla-autot jo valmistajankin puolelta diskattu pois käytöstä pohjois-Suomessa, koska se ei saisi olla yli vuorokautta alle -30 lämpötilassa. Manuaalissa ei ainakaan sanota mitään, että rajoitus koskisi vain pysäköintiä.\nKoskapa sähköauto on tekniikkana vasta tulossa, niin eihän sen käyttöä pitkäaikaisessa käytössä kylmässä ole vielä kehitetty kovin paljon. Vastahan Teslakin on yhden vuoden tehnyt voitollista tulosta. Nyt ollaan kehittämässä lämmitystä helppoihin olosuhteisiin.\nTuli mieleen Hesarin artikkeli, jossa otettiin esiin yksi näkökulma, miksi lyhyillä matkoilla saatu sähköauton kulutus ei täsmää pitkän matkan ajoon kylmällä kelillä: lyhyellä koeajolla ja kaupunkiliikenteessä muutenkin auton akku ei lämpene "itsekseen", koska se ei kuormitu kunolla. Akkua pitää erikseen lämmittää, mikä vie sähköä. Sähköautolla pakkasella joku 50km/h nopeus ei ole energiatalouden kannalta hyvä, vaan pitäisi ajaa suurempaa nopeutta, jolloin akku kuormittuu ja lämpiää eikä energiaa kulu hukkaan pelkästään lämmittämiseen niin paljoa.\nSamalla matkustamon lämmittäminen vie suhteessa matkaan enemmän, koska nopeuskin on alempi kaupunkiliikenteessä.\nMonimutkainen venttiili on monimutkaisempi kuin yksinkertainen venttiili, eli ei hyvä.🙂\nPoistoilmalämpöpumppu on jotain, mitä olen miettinyt mökin lämmityksessä. Minulla on pyöröhirsimökki, joka ei siis rakenteensa takia ole paras mahdollinen eristyksen kannalta. Rakenne vuotaa jo lähtökohtaisesti.\nPoistoilmalämpöpumpun tapauksessa tilavuutta lämmitetään ja sitten ilmanvaihdon vaatima ilma pyritään ohjaamaan ulos yhden kanavan kautta, josta sen energiaa otetaan talteen lämpöpumpulla ja siirretään takaisin lämminvesivaraajaan ja sitä kautta lämmitetään käyttövettä ja/tai vesikiertoista lattialämmitystä.\nLämminvesivaraajaa lämmitetään sähköllä silloin, kun tarvitaan ulkopuolista energiaa.\nMinusta tuollainen järjestelmä on hyödyllinen, jos on muitakin lämmönlähteitä tuottamassa lämpöä, josta poistoilmapumppu ottaa talteen sen, minkä pystyy. Jos esimerkiksi lämmitetään takalla tai käytetään keittiössä uunia jne., saadaan poistoilmasta talteen energiaa, joten sähköä säästyy.\nJotta lämmön talteenotto olisi mahdollisimman tehokas, pitäisi lähes kaikki poistuva ilma pystyä ohjaamaan poistoilmakanavan kautta.\nJos lämpö ensin on tuotettu sähköllä ja sitten sähkökäyttöisellä lämpöpumppusysteemillä siitä saadaan jotain talteen, niin en pitänyt sitä sen arvoisena, mitä järjestelmän toteuttaminen olisi maksanut. Ongelma on sekin, että lämmönvaraajan "täytyttyä" eli lämmettyä max arvoon, ei poistoilmasta saatavaa energiaa enää saa varastoitua mihinkään.\nPoistoilmalämpöpumppu toimii parhaiten silloin, kun sitä vähiten tarvitaan. Eli, jos ulos menee siinä määrin lämmintä ilmaa, että siitä saa jotain kunnolla talteenkin, on sisällä jo niin lämmintä, ettei lisälämpöä tarvita eikä varaajaan enää lisää mahdu.\nJotta lämmön talteenotto autossa olisi tehokas, pitäisi poistoilmasta suurin osa saada ohjattua jonkun kanavan kautta ulos. Voisiko autossa lämpöenergiaa varastoida mihinkään? Jos ei, niin pitäisi olla perinteisen ilmanvaihtokoneen systeemin tapainen lämmönvaihdin, joka siirtäisi ulos menevästä ilmasta lämpöä sisään tulevaan ilmaan jollain hyötysuhteella. Miten ilman kosteus vs, ikkunoiden huurtuminen? Entä lasien lämmitys puhallusilmalla talvella?\nOletan, että fysiikan perusasiat vaativat, että auton lämmittämiseen tarvitaan ulkoista energiaa ja ainoastaan hyötysuhteen maksimoiseksi voidaan kehittää ratkaisuja. Ja mitä paremmin lämpöeristys saadaan toteutettua, sitä pienemmällä energialla mukava lämpötaso saadaan pidettyä.\nTällä hetkellä ratkaisuja kehitetään tuon hyötysuhteen parantamiseksi. Ehkä tulevaisuudessa sähköautot varustetaan erillisellä lämmittimellä. Tai ehkä akkujen energia saadaan niin korkeaksi kertalatauksella, että range on polttisautojen tasolla vaikka lämpökin otetaan akusta. Tai ehkä polttokennoautot pystyvät siihen.\nNHB kiitos selventävästä videosta, aina oppii jotain uutta!\n08.05.2021 10:09 muokattu 08.05.2021 10:14\nNyt minullakin on vähän tuntumaa XC40P8:lla ajamisesta. Satuin lukemaan myös auton manuaalia ja selvisi sekin, miksi esim. TM:n talvitestin yhteydessä oli ilmoitettu autolle WLTP-arvo erikseen kWh/km arvona ja erikseen rangena ja miksi ilmoitettu range ei tule jakamalla akun kWh-arvo WLTPN:n mukaisella kWh/km arvolla: autolle on erikseen sertifioitu "enintään" range ja erikseen sekalaisen ajon tyypillinen kulutus. Voisi ajatella vaikka niin, että range on taloudellisuusajoa harrastavan kuskin tavoite kevyellä auton kuormalla.\nSain lainata XC40P8:ia muutamalle matkalle. Auton keskikulutus TM näytti 890km:n matkalta 21.4kWh, kun lähdin liikkeelle. Ajoin yhden reissun n. 160km per suunta peräkärryn kanssa, joka oli omani 3,5m pituinen iso jarrullinen kuomukärry ja menomatkalla kokonaispaino arviolta 700kg (kärryn omapaino on 430kg). Kärryn kokonaismassa on muuten 1500kg, joka on myös XC40P8:n max vetomassa, joten kyllä pikkuvolvonkin vetokyky on useimmilla riittävä.\nKeskikulutus pysyi 35-36kWh:n välillä. Ulkolämpötila oli n. 10astetta muistaakseni. Paluumatkalla pienemmällä kuormalla kulutus oli 33kWh/100km.\nAjoin myös pari kertaa alle 10km työmatkan. Aamulla lähtiessä ilman esilämmitystä kulutuslukema (TA) näytti samalla tavalla järkyttäviä lukemia kuin Teslakin, mutta 10km matkalla samalla ulkolämpötilalla Teslan kulutus putoaa 25-27kWh/100km lukemaan työpaikan pihalle menessä, mutta Volvolla se jäi 27 -28kWh/100km.\nKävin myös mökkireissun yksin autolla ilman lastia ja 60km/h - 80km/h rajoitusalueilla ja keskikulutus käväisi aina välillä 17.8kWh ja päätyi koko matkalta 18.3kWh/100km arvoon.\nXC40P8 on vakaa ajettava ja kivasti löytyy puhtia tarvittaessa 330+330Nm momentilla nelivedolla.\nKun peruutin peräkärryn parkkiin ja otin puomin irti kärryn jarru päällä, kärry valahtikin taakse päin yllättäen. Olin peruuttanut toisen pyörän n. 20cm kiven päälle ollenkaan huomaamatta. Auto vain peruutti eleettömästi vaikka kärryn pyörä joutui kipuamaan kiven päälle. Sähkökäytöllä auton ryömittäminen on paljon helpompaa kuin polttiksella.\nTeslassa on niin iso pystynäyttö, että kaikkien muiden autojen näytöt vaikuttavat pieniltä, niin myös Volvon. Mutta Googlen softa keskinäytössä on mainio. Navigoinnin käyttö yhtä vaivatonta kuin Teslassa tai puhelimessa.\nYhden polkimen taktiikka ei varmaankaan johda parhaaseen tulokseen taloudellisuuden kannalta. Otin sen pois päältä ja annoin auton tehdä regeneroinnin jarrupolkimen käytön avulla. Yhden polkimen ajo vaatii kuskilta tarkkaavaisuutta, ettei koko ajan jarruta/kiihdytä ja luulen (ei ole tutkimusta tiedossani asiasta), että yhden polkimen ajon voimakas regenerointi johtaa kulutuksen nousuun, koska regeneroinnilla ei voi saada takaisin kuin osan siitä, mitä uusi kiihdytys ottaa. Esim. risteykseen tullessa helposti jarruttaa liikaa ja sitten joutuukin uudestaan lisäämään "kaasua". Teoriassa yhden polkimen taktiikalla varmaan pääsee yhtä hyvään kulutusarvoon kuin "tavallisella" ajolla, mutta silloin kuskin pitää olla harjaantunut asiaan.\nEdit: kulutuslukemat omasta ajostani ovat siis auton TA-kulutusmittarin arvoja. Siis automaattisesti nollaantuvan trippimittarin antamia\nKulutus näyttää nousevan aika paljon. Minkä korkuinen koppa?\nMinulla puolentoistatonnin matkailuvaunu nostaa kulutusta 35 ... 50%. Otsapintaa 230x270 cm ja Dometic katolla. Marssivauhti raskaamman kaluston mukaan.\nPeräkärry on Respo 1500M351L150. Kuomusta en löytänyt tietoa, enkä juuri nyt voi sitä mitatakaan, mutta muistaakseni sisäkorkeus on 1500mm. Kärryn lava on 3,5m x 1,5m. Kärryn omapaino taitaa olla ilman kuomua tuon 430kg, joten kuomun kanssa varmaan ainakin 500kg, jos ei vähän ylikin. Varmaan kokonaispaino reissulla oli menomatkalla lähellä 800kg ja takaisin tullessa toimitettu laite puuttui ja oli vain työkalut. Meitä oli autossa kaksi heppua.\nVolvon kulutusta ei voi kehua pieneksi, mutta se on ihan siedettävä normikäytössä. 20-22kWh on normikulutus sekalaisessa ajossa kevyellä kuormalla. Autossa on kaksi moottoria ja neliveto. Momenttia löytyy max 660Nm ja "riittävä" kiihtyvyys tekee ajamisesta hauskaa.\nMielenkiintoinen ilmiö sekä Teslalla että Volvolla kulutuslukema lyhyellä (n. 9km) työmatkalla. Trippimittari on nollaantunut liikkeelle lähtiessä ja pitää odottaa ensimmäistä näyttöä kuin vaaleissa ennakkoääniä. N. 100m ajon jälkeen näyttöön lävähtää ensimmäinen "tulosennuste", joka on useamman kymmenen kWh/100km. Sitten arvo alkaa laskea. Tuo ensimmäinen tulos on Teslalla ja Volvolla ihan samoilla linjoilla. Volvon kulutus ei vain laske samaan tahtiin kuin Teslalla. Töissä ollessa kylmällä plussakelilla Teslan näyttöön jää n. 27kWh/100, kun taas Volvolla joskus 30-31 ja joskus 28. Olen ajellut sillä työmatkat muutamaan otteeseen huhtikuun aikana.\nToisaalta ajoin kaksi viikkoa sitten mökiltä pois 40km matkan ja parhaimmillaan TA keskikulutus näytti alle 17.8kWh jääden lopulta 18.3kWh/100km arvoon.\nSaattaa hyvin olla, että ohjelmistopäivitysten myötä kulutusarvot lyhyemmilläkin matkoilla paranevat. Esimerkiksi akun lämmityksen ohjaus saattaa olla huonosti optimoitu lyhyen matkan ajoa varten.\nJa jos haluaa ajaa taloudellisesti, on varmaan paras olla käyttämättä yhden polkimen ajoa. Luulen, en tiedä. Regeneroinnin voimakkuutta ei voi säätää, voi vain pitää yhden polkimen ajon käytössä tai antaa auton rullata vapaalla. Vapaalla rullatessa voi sitten jarrulla hidastaa, jolloin auto jarruttaa regeneroinnilla eikä varsinaisilla jarruilla, jos regen riittää tarvittavaan hidastukseen.\n09.05.2021 12:04 muokattu 09.05.2021 12:07\nViimeisessä virkkeessä sanotkin, miksi kulutus nousee noin vähän. Itsellä samaa vauhtia kuin ilman kärryäkin ajettaessa kulutuksen lisäys isolla kuomukärryllä noin 50 % ja tosi isolla ja raskaalla telipyöräisellä kantti kertaa kantti vanerikuomukärryllä noin 150 %. (Nämä siis polttomoottorilla)\n09.05.2021 12:28 muokattu 09.05.2021 13:02\nJoo. Nämä jarruttomat muulit ovat eritapaus. 430 kilon omapainoa tuskin niistä löytyy. Ja täytyy myöntää, Solifer on hyvin suunniteltu. 150% lisäys tuntuu hurjalta, vaikka ylinopeutta ajaisikin.\nTosiaan Respon omapaino on jarruttomana teliversiona noinkin iso. Käytettävyys kyllä kärsii, kun kuorma jää alle 400 kiloon. Piti ihan tarkistaa. Oma jarruton kevytkärryni salli 590 kg:n kuorman.\nMinulla on kyllä jarrullinen Respo eikä se ole telikärry. Se on kipillä varustettu kärry.\nEsimerkiksi tänä aamuna Teslalla: ulkolämpö 7, matka 9km, 55km/h paitsi n. 1km 45km/h. Lähtiessä 100m eka lukema 874Wh/km, perillä 256Wh/km.\nSatuin lukemaan myös auton manuaalia ja selvisi sekin, miksi esim. TM:n talvitestin yhteydessä oli ilmoitettu autolle WLTP-arvo erikseen kWh/km arvona ja erikseen rangena ja miksi ilmoitettu range ei tule jakamalla akun kWh-arvo WLTPN:n mukaisella kWh/km arvolla: autolle on erikseen sertifioitu "enintään" range ja erikseen sekalaisen ajon tyypillinen kulutus. Voisi ajatella vaikka niin, että range on taloudellisuusajoa harrastavan kuskin tavoite kevyellä auton kuormalla.\nKiitos tästä! Kuulostaa järkevältä, vaikka nyt ihmetyttääkin, miksi ei haluta ilmoittaa kahden eri mittauksen tulosta samalla yksiköllä kWh?\nKun peruutin peräkärryn parkkiin ja otin puomin irti kärryn jarru päällä, kärry valahtikin taakse päin yllättäen.\nOnneksi noin päin. Aika monen auton perässä näkyy vetoaisan kuva. Itsekin olen tehnyt aikanaan yhden. Sen jälkeen muistaa nostaa halot kärryn pyörien eteen ennen vetoaisan irrotusta vetokuulasta.\nMutta Googlen softa keskinäytössä on mainio. Navigoinnin käyttö yhtä vaivatonta kuin Teslassa tai puhelimessa.\nTämä on kaksiteräinen miekka. Tuttu koukku on helppo niellä, mutta millaiset kustannukset tulevaisuudessa ja miten softan lyhyt elinkaari sopeutuu auton pitkään elinkaareen?\nYhden polkimen taktiikka ei varmaankaan johda parhaaseen tulokseen taloudellisuuden kannalta.\nMutta on hieno asia olla olemassa talviajon kannalta, jolloin pyörien otteella ja voimalinjan kontrollilla on todellista merkitystä.\nPeräkärry nostaa myös polttiksen kulutusta helposti puolella.\n11.05.2021 19:55 muokattu 11.05.2021 20:37\nRange ja tyypillinen kulutus ovat eri näkökulmia kulutuksesta. Minua kiinnostaa range silloin, kun on tilanne, jossa latauspaikan sijainnilla on merkitystä ja akulla pitäisi päästä mahdollisimman pitkä matka. Silloin tulee kiinnitettyä enemmän huomiota kulutukseen, esim. ajaa pienemmällä nopeudella pitkää matkaa, rullailee enemmän vapaalla jne. Ja rangesta on muodostunut jonkinlainen mittatikku sähköautoista puhuttaessa. Se "pitää mainita". Tyypillinen kulutus kWh/100km tai kuten Tesla mittaa Wh/km on tieto, että sen verran menee ajossa, joka ei painotu voimakkaasti maantielle tai kaupunkiin jne.\nLyhyellä pätkällä sähköauton kulutusta ei kannata arvioida, koska "aloituskustannus" näyttää olevan suhteellisen iso, jos auto on ennen lähtöä seissyt jonkun aikaa.\nPeräkärrystä vedinkin jarrun päälle, olen ajatellut sen varmistavan, ettei kärry kolhi autoa. Mutta peräkärryjen jarruthan eivät jarruta taakse päin normaalilla teholla, muutenhan kärryä ei voisi peruuttaa. Kai niissä on joku mekanismi, että jarrun tangot/vaijerit vapauttavat peruutettaessa jarrua, mutta ei jarrut taida taakse päin muutenkaan olla täysin pitävät?\nYhden polkimen ajo voi olla jonkun mielestä mainio, mutta totuttelua se vähän vaatii. Teslassa ei saa niin voimakasta regeneä, että voisi puhua varsinaisesti yhden polkimen ajosta. Toisaalta Teslaa ei saa ollenkaan rullaamaan ellei kytke vaihdetta vapaalle. Volvossa taas vaihdetta ei saa kytkettyä vapaalle vauhdissa. Optimaalisin ratkaisu olisi, jos kuski voisi valita regeneroinnin voimakkuuden. Teslassa on "löysä" ja voimakas regen, mutta sitä ei saa kokonaan pois, mikä voisi olla hyvä esim. pitkä matkaa ajaessa. Volvo rullaa vapaalla, jos OnePedalDrive -ominaisuus on kosketusnäytöltä asetuksista täpätty pois päältä.\nVolvon myynti näyttää pitävän yhden polkimen ajoa jonkinlaisena kohokohtana, mutta se taitaa olla karhunpalvelus koeajoilla käyville, jos auton kulutusta haluaa tarkailla, koska jatkuva hidastus/kiihdytys tottumattoman kuskin tapauksessa varmastikin nostaa kulutuslukemaa.


Suureen Itään | Siirtolaisuusinstituutin verkkokauppa\nMax Engman: Suureen Itään. Suomalaiset Venäjällä ja Aasiassa. Suomalaisen siirtolaisuuden historia 5. Siirtolaisuusinstituutti, Turku 2005. 512 sivua. 2-väripainatus. Runsaasti kuvitettu. Kirjan sisällysluettelo ja esimerkkiluku Siperian suomalaisista (Acrobat pdf-tiedosto, 23 sivua)\n“Suureen Itään” on 5. osa Suomen siirtolaisuuden historiaa käsittelevää kirjasarjaa. Kirjassa tarkastellaan suomalaisten muuttoa Venäjälle ja Neuvostoliittoon sekä Aasiaan viimeisten neljän vuosisadan aikana. Tärkein muuttokohde oli vuonna 1703 perustettu Venäjän pääkaupunki Pietari, mutta suomalaisia muutti 1800-luvulla eri puolille Venäjän valtakuntaa, aina Muurmannin rannikolta Bakuun, Siperiaan ja Alaskaan asti. 1900-luvulla suomalaisia hakeutui myös Venäjän ja Neuvostoliiton ulkopuolisille Aasian alueille.\nItään muutti hyvin erilaisia ryhmiä: upseereita Venäjän asevoimiin, insinöörejä öljyteollisuuteen ja rautatierakennuksille, käsityöläisiä ja muuta työväkeä sekä palvelijattaria Pietariin, karkotettuja vankeja Siperiaan, merimiehiä ja lähetyssaarnaajia Kauko-Itään.\nVanha muuttoliike Suomesta Venäjälle katkesi vuonna 1917, ja useimmat venäjänsuomalaiset palasivat kotimaahan. Neuvostoliittoon hakeutui ns. punaisia pakolaisia 1918, kommunismin ja suomalaisen Karjalan rakentamiseen värvättyjä amerikansuomalaisia ja Suomen lamaa pakoon lähteneitä työnhakijoita, “loikkareita”. Viime vuosikymmeninä ovat Aasian öljymaat ja kasvavat markkinat huokutelleet suomalaisia yrittäjiä, ammattityövoimaa ja yrityksiä.


Kellojen siirtämistä vastustetaan taas kansalaisaloitteella – edellinen keräsi yli 30 000 nimeä - Kotimaa - Uutiset - MTV.fi\nKellojen siirtämistä vastustetaan taas kansalaisaloitteella – edellinen keräsi yli 30 000 nimeä\nJulkaistu 28.10.2016 06:30\nKelloja siirretään taas ensi viikonloppuna.\nKellojen siirtämisestä luopumista yritetään viedä taas eteenpäin lakialoitteella. Vuosi sitten samasta aiheesta käynnistettyyn kansalaisaloitteeseen tuli noin 33 000 nimeä. Nimiä pitäisi tulla puolessa vuodessa 50 000, jotta lakialoite etenisi suoraan eduskunnan käsittelyyn.\nJohtaja Johanna Suurpää oikeusministeriön demokratia-yksiköstä sanoo kellojen siirtämisen olevan kinkkinen tapaus. Suomen pitäisi vääntää asiasta kättä EU:n kanssa.– Kellojen siirtämisestä luopuminen on haasteellinen asia, koska kellojen siirtäminen perustuu EU-direktiiviin. EU-direktiivin yli ei voi noin vain hypätä.\nUusin aloite on tehty reilut kaksi viikkoa sitten, ja siinä on nimiä vajaat 200.Kellojen siirtelystä luopumista on ehdotettu kansalaisaloitteessa jo muutaman kerran tätä ennen. Vuosi sitten aloitteessa oli ensimmäistä kertaa mukana huippuasiantuntijoita, jotka perustelivat luopumista terveysargumenteilla. Terveysasiantuntijoiden mukaan kellojen siirtely voi aiheuttaa uniongelmia, lisätä sydänrasitusta ja kaamosoireita.Suurpää kertoo, että oikeusministeriön kansalaisaloite-palvelusta on tullut muutamassa vuodessa suosittu palvelu.– Aloite tasa-arvoisesta avioliittolaista on ainoa aloite, joka on toistaiseksi mennyt läpi ja tullut lakina hyväksytyksi eduskunnassa, Suurpää sanoo.\nKansalaisaloitteen lain muuttamiseksi voi tehdä kuka tahansa Suomessa äänioikeutettu.\nHuippuasiantuntijat ensimmäistä kertaa mukana: "Kesäaika tulisi poistaa" 15.10.2015\nKellojen siirtely -kansalaisaloite kerää allekirjoituksia 28.10.2015\nSunnuntaina siirrytään taas talviaikaan – "Kellojen siirtelystä pitäisi luopua kokonaan" 27.10.2016\nLänsimetro paljastui entistä karummaksi farssiksi: HS kertoo rajun myöhästymisen syyt\nPolitiikan tutkija Ylelle: Lindtman voi joutua jopa eroamaan